**MEGÁLLAPODÁS TÉRÍTÉSMENTES VAGYONÁTADÁSRÓL**

**TERVEZET!**

amely létrejött egyrészről a

**Karcagi Tankerületi Központ**

székhely: 5300 Karcag, Táncsics Mihály körút 15.

törzskönyvi szám (PIR): 835189

adószám:15835183-2-16

képviseli: Sági István tankerületi központ igazgató

mint átadó (a továbbiakban: **Átadó**),

a

**Magyarországi Romák Országos Önkormányzata**

székhelye: 1074 Budapest, Dohány utca 76.

képviseli: Aba-Horváth István elnök

törzskönyvi szám (PIR) : 736404

adószám: 180074765-1-42

mint vagyonkezelő és átvevő (továbbiakban: **Átvevő**)

valamint a

**Tiszapüspöki Községi Önkormányzat**

székhelye: 5211 Tiszapüspöki, Fő út 93.

törzskönyvi szám (PIR): 732770

adószám: 15732774-2-16

képviseli: Bander József polgármester

mint tulajdonos (a továbbiakban: **Tulajdonos**)

és a

**Tiszapüspöki Általános Iskola**

székhely:5211 Tiszapüspöki, Fő út 85.

törzskönyvi szám (PIR):577731

adószám: 15577733-1-16

képviseli: Oravecz Tivadar igazgató

mint üzemeltető (a továbbiakban: **Üzemeltető**)

a továbbiakban együtt: Felek között az alábbi feltételekkel:

1)A Felek előzményként rögzítik, hogy a Belügyminisztérium (Támogató) által az Átadónak a BM/18536-2/2025 számú támogatói okirat alapján nyújtott, bruttó 302.361.000.-Ft összegű Támogatás felhasználásával, a Felek között 2025.08.13. napján létrejött Együttműködési megállapodásban foglaltak szerint 2025. december 15. napjára megvalósult az Üzemeltető sportpályájának felújítása és lefedése a Tiszapüspöki 5. helyrajzi számú, természetben 5211 Tiszapüspöki, Fő út 85. számú ingatlanon. (a továbbiakban: Beruházás).

2)Jelen megállapodás aláírásával az Átadó térítésmentesen átadja, az Átvevő pedig átveszi ezen Beruházást, amelynek az ingatlanrészre (sportpálya, csarnok felépítmény és parkoló) eső könyv szerinti értéke: nettó 229.597.043 Ft azaz kettőszázhuszonkilencmillió-ötszázkilencvenhétezer-negyvenhárom forint. Mellékletben rögzített, átadott ingó vagyon könyv szerinti értéke: nettó 4.038.645 Ft, a térítésmentesen átadásra kerülő, köznevelési cél ellátását szolgáló vagyonelemek tételes kimutatását az 1. számú melléklet tartalmazza.

3)Átvevő és Üzemeltető vállalja a Beruházás elemeként átadott felújított sportpálya és csarnok-felépítmény fenntartását és üzemeltetését a fenntartási időszak végéig. A fenntartási időszak 5 év, amelynek kezdete: a Beruházás megvalósítási időpontja 2025. december 15. Átvevő kötelezettséget vállal arra, hogy a 2. pont szerint átvett vagyonelemeket pénzügyi nyilvántartásában haladéktalanul aktiválja. A Tulajdonos jelen megállapodás aláírásával hozzájárul a Beruházás elemeinek Átvevő általi aktiválásához.

4)Az Átvevő és az Üzemeltető vállalják, hogy felújított sportpályát és annak csarnok-felépítményét a fenntartási időszakban kizárólag köznevelési célra rendeltetésszerű használatba veszik. Az Átvevő és az Üzemeltető jelen megállapodás Felek általi együttes aláírásának napjától lépnek az átadott ingatlan vagyonelemek birtokába. A köznevelési célú hasznosítás és a rendeltetésszerű használat biztosítása az Átvevő és az Üzemeltető együttes felelőssége.

5)Az Átvevő, mint vagyonkezelő a jelen átadás során átvett vagyonelemeket a nemzeti vagyonról szóló 2011. évi CXCVI. törvény szerinti feltételek alapján kezeli és azzal kizárólag a vagyonkezelési szerződés keretein belül rendelkezhet.

6)A felújított sportpálya és a csarnok-felépítmény tulajdonjoga jelen vagyonátadást követően változatlanul a Tulajdonost illeti meg. A felépítmény létesítés ingatlan-nyilvántartási bejegyzéshez annak ideiglenes jellegére figyelemmel nem kötött. A Tulajdonos a sportpályát és a felépítményt a 7. pontban foglaltakon kívül nem szüntetheti meg. Az Átvevő a fenntartás és működtetés során felmerülő költségek teljes körű viselésére köteles. Az Átadó a fenntartás és üzemeltetés során bekövetkező károkért nem tartozik felelősséggel. Garanciális javítási igény felmerülése esetén a garancia érvényesítésére Átvevő jogosult.

7)A Felek tudomásul veszik, hogy az 1. pontban részletezett támogatással létrehozott ingatlan vagyon (felújított sportpálya és csarnok-felépítmény) a létrehozásától 10 évig csak kérelemre, a Támogató előzetes jóváhagyásával és a szolgáltatási, valamint az egyéb kötelezettségek átvállalásával, átruházásával idegeníthető el, illetve terhelhető meg.

8). Az Átvevő gondoskodik az átadott vagyonelemek vagyonvédelméről, a részére átadott vagyon tekintetében köteles biztosítást kötni. Az Átvevő felelős az átadott ingatlanrészek vonatkozásában a tűzvédelmi, és egyéb jogszabályi kötelezettségek betartásáért. Az Átvevő köteles teljesíteni az átvett vagyonnal kapcsolatban a jogszabályokban előírt nyilvántartási adatszolgáltatási és elszámolási kötelezettségeket.

9)A Felek megállapodnak abban, hogy az Átvevő és az Üzemeltető a 3. pontban rögzített teljes fenntartási időszakban a támogatói ellenőrzés lehetővé tétele érdekében együttműködik, a Támogató képviselőjének bejutását a Beruházással érintett ingatlanra biztosítja, a kért adatokat a Támogató rendelkezésére bocsátja.

10)A Felek képviselői kijelentik, és törzskönyvi nyilvántartásukkal, valamint aláírási címpéldányaikkal igazolják, hogy a Fél képviseletére, és jelen megállapodás aláírására jogosultak. Jelen megállapodás egymással egyező, 5 eredeti példányban készült. Az Átadó a jelen megállapodás 1 példányát a Felek általi együttes aláírást követő 10 naptári napon belül megküldi a Támogató részére.

A Felek jelen megállapodást, mint akaratukkal mindenben megegyezőt jóváhagyólag írták alá.

Melléklet!

|  |  |
| --- | --- |
| ………………………. | …………………………… |
| Sági István | Bander József |
| tankerületi igazgató | polgármester |
| Karcagi Tankerületi Központ | Tiszapüspöki Községi Önkormányzat |
| Átadó | Tulajdonos |
|  |  |
| Kelt: | Kelt: |
| …………………………….. | ……………………….. |

|  |  |
| --- | --- |
| ………………………….. | ………………………… |
| Aba-Horváth István | Oravecz Tivadar |
| elnök | igazgató |
| Magyarországi Romák Országos Önkormányzata | Tiszapüspöki Általános Iskola |
|  |  |
| Kelt: | Kelt: |
| …………………………………. | ………………………. |

,