**ÉVES ADATVÉDELMI JELENTÉS**

a Magyarországi Romák Országos Önkormányzata részére

Tisztelt Képviselők!

Társaságunk, a VFK Data Pro. Kft. az elmúlt évben is ellátta a Magyarországi Romák Országos Önkormányzatának adatvédelmi tisztviselői feladatait. Ez a feladat **kötelező**, mert a 2018 óta hatályos Általános Adatvédelmi Rendelet (GDPR) előírja, és csak **független, szakmai szervezet** láthatja el szabályszerűen. Társaságunk ezt a munkát 2018 óta, a GDPR bevezetésének első évétől kezdve végezi az Önök számára.

**1. Az adatvédelmi dokumentáció elkészítése és fenntartása**

A GDPR előírásai szerint minden adatkezelő szervezetnek – amelynek önálló adószáma van – saját adatvédelmi dokumentációval kell rendelkeznie. Ennek megfelelően elkészítettük:

* az adatkezelői nyilvántartást,
* az adatvédelmi és adatbiztonsági szabályzatot,
* az adatkezelési tájékoztatókat.

Ezek a dokumentumok, az alábbi Adatkezelők számára készültek el:

* Magyarországi Romák Országos Önkormányzata
* Magyarországi Romák Országos Önkormányzatának Hivatala
* Országos Roma Kulturális és Médiacentrum
* Országos Roma Foglalkoztatási Központ
* Sportközpont
* Roma Misszió
* Tiszapüspöki Általános Iskola
* Teleki József Általános Iskola és Szakiskola

**2. Tájékoztatási kötelezettségek teljesítése**

A jogszabály szerint nemcsak a munkavállalók felé kötelező adatkezelési tájékoztatást adni, hanem **minden ellátott számára is**, akik a Nemzetiségi Önkormányzat és Intézményei feladatellátását, szolgáltatásait igénybe veszik. A tájékoztatóknak **kérés nélkül, azonnal hozzáférhetőnek** kell lenniük a feladatellátás helyszínein.

Ezt a kötelezettséget az elmúlt évben is folyamatosan segítettük.

**3. Rendezvények, támogatások, regisztrációk adatkezelése**

A Roma Nemzetiségi Önkormányzat és Intézményei aktív közösségi életet szerveznek: rendezvényeket, támogatási programokat, pályázatokat. Ezek mind **adatkezelést keletkeztetnek**.

Ezért minden egyes eseményhez szükséges:

* külön adatkezelési tájékoztató,
* hozzájáruló nyilatkozat, ha fotó, videó vagy hangfelvétel készül,
* hozzájárulás, ha magánszemélyek regisztrálnak vagy pályázatot adnak be.

Ezeket a dokumentumokat társaságunk elkészítette és átadta.

**4. A helyi roma nemzetiségi önkormányzatok helyzete**

Fontos kiemelni, hogy az adatvédelmi tisztviselő kijelölése és a GDPR-kötelezettségek teljesítése **nemcsak az országos**, hanem **a helyi, települési roma nemzetiségi önkormányzatok számára is kötelező**.

Bár számos helyi, roma nemzetiségi önkormányzattal dolgozunk együtt, országos szinten azt látjuk, hogy:

* nincs egységes, központi intézkedés,
* sok helyen a Polgármesteri Hivatal vagy a Közös Önkormányzati Hivatal hozzáállásán múlik, mennyire tájékoztatják a helyi roma (és bármely más helyi szinten működő) nemzetiségi önkormányzatot, az adatvédelmi előírásokról, kötelezettségekről.

Ezért jeleztük, hogy **készek vagyunk** a helyi roma nemzetiségi önkormányzatok számára is biztosítani a GDPR-megfelelést, **alacsony költséggel**, egységes rendszerben, ha az Országos Roma Önkormányzat részéről érkezik egy hivatalos felkérés a központi ajánlat kidolgozására.

**5. Miért fontos a központi megerősítés?**

A helyi vezetők erős, a közösségeiket irányítani képes emberek, akik felelős pénzügyi döntéseket hoznak. Azonban az adatvédelmi kötelezettségek teljesítéséhez szükséges:

* a központi iránymutatás,
* a központi megerősítés,
* és az egységes szakmai háttér.

Ha ez 2026-ban megvalósul, akkor a következő éves jelentésben már mindenki számára egyértelmű lesz, milyen **stratégiai jelentősége** van az együttműködésünknek.

**6. A választási év jelentősége**

Választási évben a nemzetiségi választópolgárok szerepe különösen hangsúlyos. Ilyenkor még inkább látszik, hogy a nemzetiségi önkormányzatok mennyire felelősen és átláthatóan kezelik az adatokat, és hogyan valósítják meg a közös európai adatvédelmi értékeket a mindennapokban.

**Összegzés**

Az elmúlt évben:

* minden kötelező adatvédelmi dokumentum elkészült,
* minden szükséges tájékoztatót és hozzájárulást átadtunk,
* a rendezvények és támogatások adatkezelését biztosítottuk,
* limit nélküli konzultációs lehetőséget biztosítottunk adatvédelmi tisztviselőinkkel és szakmai programvezetőnkkel,
* havonta más-más témában vehettek részt szerződött partnereink és munkatársaik, online mini-konferenciáinkon (33 ilyen alkalom volt a tavalyi évben)
* jeleztük, hogy országos szinten is készek vagyunk támogatni a helyi nemzetiségi önkormányzatokat.

Továbbra is elkötelezetten dolgozunk azon, hogy az Önök adatvédelmi megfelelése stabil, átlátható és jogszerű legyen.

Tisztelettel,

**Tisztelettel:**

|  |  |  |
| --- | --- | --- |
| **VFK Data Pro. Kft.** |  | **dr. Vida András** LL.M. | adatvédelmi és adatbiztonsági szakjogász  Ügyvezető  **VFK Data Pro. Kft.**  Székhely: 7800 Siklós, Ady Endre Utca 13.  Telefonszám: +36 30 4538346  [info@vfkdatapro.hu](mailto:info@vfkdatapro.hu)  [drvida.andras@vfkdatapro.hu](mailto:drvida.andras@vfkdatapro.hu)  [www.vfkdatapro.hu](http://www.vfkdatapro.hu/)  **Kérjük, gondoljon a környezetére, mielőtt kinyomtatja ezt a levelet!** |
| **VFK Data Pro. Kft.** |  | **dr. Fejes Péter** LL.M. | adatvédelmi és adatbiztonsági szakjogász  Ügyvezető  **VFK Data Pro. Kft.**  Székhely: 7800 Siklós, Ady Endre Utca 13.  Telefonszám: +36 20 5228673  [info@vfkdatapro.hu](mailto:info@vfkdatapro.hu)  drfejes.peter@vfkdatapro.hu  [www.vfkdatapro.hu](http://www.vfkdatapro.hu/)  **Kérjük, gondoljon a környezetére, mielőtt kinyomtatja ezt a levelet!** |