|  |  |  |
| --- | --- | --- |
|  | ROMA NEMZETISÉGI PEDAGÓGUS TANULMÁNYI ÖSZTÖNDÍJPROGRAM SZABÁLYZATA |  |

***A 3. számú módosításokkal egységes szerkezetben***

Jóváhagyta a Magyarországi Németek Országos Önkormányzatának Közgyűlése a 86/2021. (06.14.) sz. és …………………. sz. határozatával

A Szabályzat hatályba lépésének napja: 2021. szeptember 1., ***a 3. számú módosítás hatályba lépésének napja 2026. február 1.***

Jóváhagyta a Magyarországi Németek Országos Önkormányzatának Közgyűlése a 86/2021. (06.14.) sz. határozatával

A Szabályzat utolsó módosítással egységes szerkezetben jóváhagyó határozat száma: …………… határozat

Hatályos: 2026. február 1. napjától

Tartalomjegyzék

[I. Általános rendelkezések 3](#_Toc138743942)

[II. Az ösztöndíj igénylésére vonatkozó szabályok 3](#_Toc138743943)

[III. Az ösztöndíj mértéke, és folyósítása 4](#_Toc138743944)

[IV. Az ösztöndíjas kötelezettségei 6](#_Toc138743945)

[V. A hallgatói jogviszony változása 7](#_Toc138743946)

[VI. . Szünetelés, szüneteltetés szabályai a hallgatói jogviszony és az, abszolvált státusz időtartama alatt, ösztöndíjas teljesítési kötelezettségének halasztása 7](#_Toc138743947)

[VII. Szerződésszegés és jogkövetkezményei 10](#_Toc138743948)

[VIII. A szerződés megszűnése 11](#_Toc138743949)

[IX. Visszafizetési kötelezettség és meghiúsulási kötbér 12](#_Toc138743950)

[X. Eljárási szabályok 14](#_Toc138743951)

[XI. Záró rendelkezések 16](#_Toc138743952)

[Szabályzat 1. számú melléklete 18](#_Toc138743953)

[Szabályzat 2. számú melléklete 22](#_Toc138743954)

ROMA NEMZETISÉGI PEDAGÓGUS

TANULMÁNYI ÖSZTÖNDÍJPROGRAM SZABÁLYZATA[[1]](#footnote-1)

# I. Általános rendelkezések

1. A Magyarországi Németek Országos Önkormányzata Közgyűlésének a roma Nemzetiségi  Pedagógus Tanulmányi Ösztöndíjprogram Szabályzata (a továbbiakban: Szabályzat)  megalkotásával az a célja, hogy a roma nemzetiségi pedagógus képzést nyújtó felsőoktatási  intézményekben a roma nemzetiségi óvodai nevelésben, valamint a roma nemzetiségi iskolai  nevelés-oktatásban pedagógus munkakör betöltéséhez szükséges végzettséget és/vagy  szakképzettséget szerző hallgatókat (a továbbiakban: hallgató) a megfelelően képzett, szakmailag  elhivatott, roma nemzetiségi pedagógus-utánpótlás biztosításának elősegítése érdekében  ösztöndíjban részesítse.

2. A roma nemzetiségi ösztöndíjprogram kezelője a Magyarországi Németek Országos Önkormányzata (továbbiakban: MNOÖ). Jelen Szabályzatban az MNOÖ Támogatónak minősül.  A roma nemzetiségi ösztöndíjprogram végrehajtásában részt vesz a Magyarországi Német Pedagógiai és Módszertani Központ (továbbiakban: UMZ).

3. Az ösztöndíjprogramban résztvevő roma nemzetiségi pedagógus hallgatóval (továbbiakban: Ösztöndíjas) a MNOÖ elnöke ösztöndíjszerződést köt a jelen Szabályzat és az 1. számú mellékletét képező szerződésminta alkalmazásával.

# II. Az ösztöndíj igénylésére vonatkozó szabályok

4. Az ösztöndíj igénylésére vonatkozó felhívást az MNOÖ elnöke teszi közzé a roma nemzetiségi pedagógus képzést nyújtó felsőoktatási intézményeknek küldött levélben, az MNOÖ, az UMZ honlapján és a Nemzetiségi Pedagógus Tanulmányi Ösztöndíjprogram pályázati felületén.

5. A felhívás tartalmazza a részvételre jogosult pedagógus-képzést nyújtó felsőoktatási intézmények felsorolását, az ösztöndíj megállapításának és folyósításának jelen Szabályzatban meghatározott feltételeit, az igénylés kötelező tartalmát, a benyújtás határidejét.

6. Az ösztöndíjprogramban az a hallgatói jogviszonnyal rendelkező személy vehet részt, aki:

a) roma nemzetiségi óvodapedagógus-képzést nyújtó felsőoktatási intézmény bármely évfolyamon nappali, esti vagy levelező képzési formában, alapszakon vagy szakirányú továbbképzési szakon (kiegészítő) folytat roma nemzetiségi óvodapedagógus tanulmányokat,

b) roma nemzetiségi pedagógus képzést nyújtó felsőoktatási intézményben bármely évfolyamon nappali, esti vagy levelező munkarendben, alapképzésben vagy szakirányú továbbképzésben/műveltségterületi részismereti képzésben (kiegészítő) roma nemzetiségi tanító, illetve osztatlan (10-12 szemeszter), vagy rövid ciklusú (2/4/5 szemeszteres) tanárképzésben roma és nemzetiségi roma nyelv és kultúra tanára, vagy roma nyelv és kultúra tanára szakon folytat tanulmányokat,

c) az igényléssel egyidejűleg hozzájárul személyes adatainak jelen Szabályzat szerinti kezeléséhez,

d) a jelen Szabályzatban meghatározott tanulmányi eredményt elérte.

7. Az ösztöndíjigénylést kizárólag a pályázati felhívásban szereplő elektronikus pályázati felület (továbbiakban: pályázati felület) igénybevételével a pályázó adatainak megadásával és következő dokumentumok pályázati felületre történő feltöltésével kell benyújtani:

a) A felsőoktatási intézmény által kiállított igazolás, mely szerint a hallgató az intézményben aktív hallgatói jogviszonnyal rendelkezik,

b) a tanulmányaikat már folytató ösztöndíjat igénylők esetében az előző félévi súlyozott tanulmányi átlagról szóló, intézmény által hitelesített igazolás (a további szemeszterekben pedig az előző félév lezárását követő 8 napon belül történő feltöltés), mely alapján az intézményben továbbtanulásra jogosult,

c) az igénylés első alkalommal történő benyújtása esetén elsősorban a helyi roma nemzetiségi önkormányzat, ennek hiányában a helyi roma nemzetiségi egyesület ajánlása. (Amennyiben a hallgató lakóhelyén sem roma nemzetiségi önkormányzat, sem roma nemzetiségi egyesület nem működik, motivációs levél; amennyiben a hallgató lakóhelyén működő helyi roma nemzetiségi önkormányzat, vagy ennek hiányában a helyi roma nemzetiségi egyesület nem ad ajánlást a hallgató részére, a hallgató méltányossági kérelem és motivációs levél egyidejű benyújtásával kérelmezheti az ajánlás helyett a motivációs levél elfogadását.)

d) az Adatkezelési nyilatkozat pályázati felületen történő elfogadása,

e) személyi igazolvány mindkét oldalának másolata, lakcím-, TAJ- és adókártya másolata pdf/jpeg formátumban.

8. A benyújtott igénylések alapján - a jelölést követően - az MNOÖ elnöke e Szabályzat szerint dönt az ösztöndíj odaítéléséről.

9. Az ösztöndíjban az a magyar állampolgár részesülhet, aki

a) a Szabályzat 6. pontjában meghatározott feltételeknek megfelel,

b) előző félévi tanulmányi eredménye alapján az intézményben továbbtanulásra jogosult, és a jelen Szabályzat szerinti tanulmányi átlageredményt elérte,

c) a Szabályzat 7. pontjában meghatározott dokumentumokat hiánytalanul és határidőn belül csatolta.

# III. Az ösztöndíj mértéke, és folyósítása

10. Az ösztöndíj mértéke a jelen Szabályzat 6.a) és 6.b) pontjában meghatározott hallgatók esetében hallgatónként és havonta:

10.1. a tanulmányait megkezdő hallgató az első szemeszterben (szeptember – január – 5 hónap időtartamra):

a) nappali szakokon: nettó ***120.000 Ft/hó***  [[2]](#footnote-2)

b) esti, levelező és kiegészítő szakokon: nettó ***80.000 Ft/hó*** [[3]](#footnote-3)

10.2. a tanulmányait folytató hallgató a második illetve további szemeszterében (5 hónap  időtartamra):

a) Kitűnő tanulmányi átlag (4,50-től) esetén:

● nappali szakokon: nettó ***150.000 Ft/hó***  [[4]](#footnote-4)

● esti, levelező és kiegészítő szakokon: nettó ***100.000 Ft/hó***  [[5]](#footnote-5)

b) Jó tanulmányi átlag (3,50-4,49 között esetén:

● nappali szakokon: nettó ***100.000 Ft/hó*** [[6]](#footnote-6)

● esti, levelező és kiegészítő szakokon: nettó ***60.000 Ft/hó***  [[7]](#footnote-7)

c) Az előző félév sikeres teljesítése (3,49-ig) esetén:

● nappali szakokon: nettó ***50.000 Ft/hó***  [[8]](#footnote-8)

● esti, levelező és kiegészítő szakokon: nettó ***30.000 Ft/hó*** [[9]](#footnote-9)

11. Az ösztöndíj időtartama tanévenként tíz hónap, amely a hallgatói jogviszony alatt a tanév első és második szemesztere végéig tart. Az ösztöndíjas jogviszony tanulmányi kötelezettségre vonatkozó szakasza az ösztöndíjszerződés megkötésétől az oklevél (végzettség és szakképzettség) megszerzéséig, az elhelyezkedési, munkavállalási - teljesítés szakasza (továbbiakban Ösztöndíj Kötelezettség) a végzettségnek, szakképzettségnek megfelelő munkaviszony létesítésétől az ösztöndíj folyósítási idejének megfelelő időtartam végéig tart.

12. Az ösztöndíj folyósításának feltétele:

a) Az ösztöndíjprogramban résztvevő felek által elfogadott, aláírt szerződés.

b) A felsőoktatási intézmény Tanulmányi Osztálya, Hivatala által a hallgató részére kiállított aktív hallgatói jogviszonyról szóló igazolás, és

c) a tanulmányaikat már folytató ösztöndíjat igénylők esetében a felsőoktatási intézmény Tanulmányi Osztálya, Hivatala által a hallgató nevére kiállított, aláírással és pecséttel hitelesített az előző félévi súlyozott tanulmányi átlagról szóló igazolás a pályázati felületre történő feltöltése a pályázati felületen az UMZ tájékoztatásában megjelölt határidőnbelül.

13. Az ösztöndíj folyósításának módja:

13.1 Az őszi szemeszterben új pályázók esetében az ösztöndíj a szerződés megkötését, a már ösztöndíjas jogviszonnyal rendelkezők esetében a hallgatói jogviszony és a súlyozott tanulmányi átlag hiteles igazolásának benyújtását követő hónap 10. napjáig (egy összegben az eltelt hónapokra visszamenőleg), a továbbiakban pedig a tárgyhó 10-éig kerül folyósításra, amennyiben a központi költségvetés előirányozza a támogatási összeget és határidőre rendelkezésre bocsátja a Támogató részére.

13.2 A tavaszi szemeszterben az ösztöndíj a hallgatói jogviszony és a súlyozott tanulmányi átlag hiteles igazolásának benyújtását követő hónap 10. napjáig (egy összegben az elmúlt hónapokra visszamenőleg), a továbbiakban pedig a tárgyhó 10-éig kerül folyósításra.

13.3 Az UMZ adott félévre vonatkozó ösztöndíj mértékéről – a hallgatói jogviszony és a tanulmányi átlag hivatalos igazolások határidőre történő megküldése után – az Ösztöndíjast értesíti, a megítélt ösztöndíj összegéről a pályázati felület ad tájékoztatást.

14. Az ösztöndíj összege személyi jövedelemadó-mentes.

15. A szerződés alapján folyósított ösztöndíj nem zárja ki más ösztöndíjas jogviszony fennállását.

# IV. Az ösztöndíjas kötelezettségei

16. Az Ösztöndíjas hallgató az ösztöndíjszerződés aláírásával tudomásul veszi, hogy az ösztöndíj biztosításának a Támogató által elérni kívánt célja, hogy:

a) az Ösztöndíjas hallgató a roma nemzetiségi pedagógus képzésben a tanulmányait elhivatottan és eredményesen folytassa, törekedve a minél magasabb tanulmányi átlag elérésére;

b) az Ösztöndíjas hallgató a 6. pont szerinti szakképzettséget és végzettséget tanúsító oklevél (továbbiakban oklevél) megszerzését követően roma nemzetiségi köznevelési intézmény alkalmazottjaként a végzettségének, szakképzettségének megfelelően helyezkedjen el, és ott legalább az ösztöndíj folyósításának időtartamával azonos ideig munkavégzésre irányuló főállású foglalkoztatási jogviszonyt tartson fenn.

17. E célok érdekében az Ösztöndíjas kötelezettséget vállal arra, hogy mint roma nemzetiségi  óvodapedagógus vagy roma nemzetiségi tanító szakos alapképzésbe, ill. szakirányú  továbbképzésbe/műveltségterületi részismereti képzésbe (kiegészítő), vagy osztatlan (10-12  szemeszter), ill. rövid ciklusú (2/4/5 szemeszteres) tanárképzésbe (roma nemzetiségi nyelv és  kultúra tanár, vagy roma nyelv és kultúra tanár) felvételt nyert hallgató végzettséget és  szakképzettséget szerez.

18. Az ösztöndíjas további kötelezettsége, hogy. legkésőbb az oklevél megszerzését követő tanévtől a végzettségnek,  szakképzettségnek megfelelő foglalkoztatásra, munkavégzésre. irányuló főállású jogviszonyt létesít valamely magyarországi roma nemzetiségi köznevelési intézménnyel, mint roma nemzetiségi pedagógus(továbbiakban: foglalkoztatási jogviszony) – melyet az UMZ részére igazol – és a jogviszonyt legalább az ösztöndíj folyósítási idejének megfelelő időtartamban fenntartja. Fentiek megtörténtét az UMZ ellenőrizni jogosult.

18.1 Végzettségnek, szakképzettségnek megfelelő foglalkoztatási jogviszonynak minősül, az a roma nemzetiségi pedagógusi munkakör, mely az ösztöndíjjal támogatott – több ösztöndíjjal támogatott képzés esetén bármely támogatott- képzés szerinti végzettséget, szakképzettséget ír elő.

18.2 A folyósítási időtartamnak megfelelő időtartam számítása során, nem kerül beszámításra az aktív foglalkoztatás szünetelésének, és szüneteltetésének időtartama, ezen időtartamokkal -a foglalkoztatási jogviszony fennállásától függetlenül- a teljesítési időtartam meghosszabbodik

19. Az Ösztöndíjas hallgató vállalja, hogy részt vesz a felsőoktatási intézménye által és a lakó/tartózkodási helyén szervezett roma nemzetiségi tartalmú programokon és képzéseken, amennyiben azok tanulmányi kötelezettségének teljesítését nem akadályozzák.

20. Az Ösztöndíjas köteles bármely adatváltozás – beleértve a személyes adat változását is–, különösen a kötelezettségeinek teljesítésével és a jogviszony szünetelésével összefüggő bármely változás esetén, továbbá a jelen Szabályzatban rögzített esetekben haladéktalanul – 8 napon belül – tájékoztatást adni a Támogatónak az UMZ-n keresztül a pályázati felületen.

# V. A hallgatói jogviszony változása

21. Amennyiben az Ösztöndíjas hallgatói jogviszonyában változás történik, az adatváltozásra vonatkozó szabályok irányadóak, az Ösztöndíjast bejelentési kötelezettség az adatváltozás szabályai szerint terheli. Ha a hallgatói jogviszony változásával az Ösztöndíjas jogaiban és kötelezettségeiben változás áll be, a Szerződés és a jelen Szabályzat vonatkozó pontjai minden külön értesítés nélkül kerülnek alkalmazásra.

# VI. . Szünetelés, szüneteltetés szabályai a hallgatói jogviszony és az, abszolvált státusz időtartama alatt, ösztöndíjas teljesítési kötelezettségének halasztása

22. Szünetelés a tanulmányi szakaszban

22.1 Az Ösztöndíjas külön írásos kérelmére a tanulmányi szakaszban az ösztöndíjas jogviszonya szünetel. A szünetelési kérelem alapján a szünetelés feltételeit a Támogató megvizsgálja, elbírálja és a szünetelés tényét vagy annak fenn nem állását megállapítja.

22.2 A szünetelést a Támogató megállapítja a szünetelési kérelem alapján, ha az Ösztöndíjas,

a) saját maga egészségi körülményei miatt szakorvosi igazolással igazolt módon nem alkalmas tanulmányainak befejezésére, vagy a jelen Szabályzat által meghatározott követelményeknek megfelelő munkakör betöltésre.

A szünetelés időtartama a szakorvosi igazoláson szereplő időtartam. Amennyiben az alkalmatlanságra vonatkozó igazolás határozatlan ideig vagy visszavonásig érvényes, és a visszavonásra a kiállítást követő 3 éven belül nem kerül sor, a szerződés visszafizetési kötelezettség nélkül megszűnik.

b) közeli hozzátartozóját külön jogszabályokban meghatározottak szerint, mint főállású ápoló ápolja, és ezért tanulmányait folytatni, nem tudja.

A szünetelés időtartama az ápolási díjra, vagy gyermekek otthon gondozási díjára (GYOD) való jogosultságnak megfelelő időtartam.

c) gyermekek után járó pénzbeli ellátásra (CSED,GYED) jogszabály alapján jogosult, a  jogosultság időtartama alatt.

d) rehabilitációs ellátásra vagy rokkantsági ellátásra, illetve rokkantsági járadékra lesz jogosult a jogosultság időtartama alatt. e.) féléve passzívvá válik, de maximum 2 félév időtartamra.

22.3 A 22.2 e.) alpont szerinti szünetelési kérelmet az ösztöndíjas előzetesen, legkésőbb az adott félévre vonatkozó 12.c pont szerint határidő lejártáig jogosult benyújtani. A passzív szemeszter letelte után az Ösztöndíjas köteles nyilatkozni a tanulmányai és az ösztöndíjas jogviszonya aktiválására vonatkozóan.

22.4 A 22.3. pont szerint ammenyiben az ösztöndíjas a tanulmányai és az ösztöndíjas jogviszony aktiválásáról dönt, a nyilatkozattal egyidejűleg a hallgatói jogviszony igazolását és az utolsó aktív szemeszter súlyozott tanulmányi átlag igazolását a pályázati felületre feltölteni köteles. Amennyiben az Ösztöndíjas nem nyilatkozik a jogviszony folytatásáról vagy az utolsó aktív szemeszter súlyozott tanulmányi átlag igazolás, vagy a hallgatói jogviszony igazolás feltöltését elmulasztjaaz ösztöndíjas jogviszonya megszűnik és a 26.1 pont szerinti jogkövetkezmények alkalmazandóak, kivéve a méltányossági eseteket.  A jelen pontban rögzített feltételeket meghaladó kérelem elbírálására a méltányossági eljárás szabályai irányadóak.

22.5 A szünetelés időtartama alatt az Ösztöndíjas, ösztöndíjra nem jogosult, az adatszolgáltatási kötelezettség (beleértve a súlyozott tanulmányi átlag igazolását és a hallgatói jogviszony igazolás feltöltését) kivételével a kötelezettségei teljesítésére nem köteles.

22.6 A szünetelés időtartama lejártával, a Szerződésből eredő jogok és kötelezettségek felélednek, és folytatólagosan alkalmazandók A Szerződésből eredő jogok és kötelezettségek feléledésének napja az azt kiváltó ok megszűnését követő nap, amelyet az ösztöndíjas köteles 8 napon belül az UMZ felé jelezni a pályázati felületen.

23. Szüneteltetés a tanulmányi szakaszban

23..1 Az Ösztöndíjas a tanulmányi szakaszban a kötelezettségeit külön írásos kérelmére szüneteltetheti, ha ehhez a Támogató hozzájárul.

23.2 Az Ösztöndíjas az aktív hallgatói jogviszony mellett a szünetelést meghaladóan maximum 2 félév időtartamra kérelmezheti az ösztöndíjas jogviszony szüneteltetését.. A szünetelés letelte után az Ösztöndíjas köteles nyilatkozni az ösztöndíjas jogviszonyról. Ammenyiben az ösztöndíjas jogviszony folytatásáról dönt, a nyilatkozattal egyidejűleg az utolsó aktív szemeszter súlyozott tanulmányi átlag igazolásának a pályázati felületre feltölteni köteles. Amennyiben az Ösztöndíjas nem nyilatkozik a jogviszony folytatásáról vagy az utolsó aktív szemeszter súlyozott tanulmányi átlag igazolás feltöltését elmulasztjaaz ösztöndíjas jogviszonya megszűnik és a 26.1 pontszerinti  jogkövetkezmények alkalmazandóak, kivéve a méltányossági eseteket.

23.3 A további szemeszterek szüneteltetésére vonatkozó kérelem elbírálására a méltányossági eljárás szabályai irányadóak

23.4 A szünetelés időtartama alatt az Ösztöndíjas, ösztöndíjra nem jogosult, az adatszolgáltatási kötelezettség (beleértve a súlyozott tanulmányi átlag és hallgatói jogviszony igazolás feltöltésének igazolását) kivételével a kötelezettségei teljesítésére nem köteles.

24. Szüneteltetés az abszolvált státuszban

24.1 Amennyiben az Ösztöndíjas a tanulmányait befejezte, de nem szerzett még oklevelet,  legfeljebb két egymást követő szemeszter erejéig kérelmezheti a tanulmányi szakaszban történő szüneteltetést  meghaladóan az ösztöndíjas jogviszony szüneteltetését.

24.2 A két szemeszter letelte után, amennyiben az Ösztöndíjas még nem szerezte meg az oklevelét, a szerződése megszűnik és a 26.1 pont szerinti jogkövetkezmények alkalmazandóak, kivéve a méltányossági eseteket.

24.3 A két szemesztert meghaladó kérelem elbírálására a méltányossági eljárás szabályai irányadóak

24.4 A szünetelés időtartama alatt az Ösztöndíjas, ösztöndíjra nem jogosult, az adatszolgáltatási kötelezettség kivételével a kötelezettségei teljesítésére nem köteles.

24.5 Amennyiben az Ösztöndíjas az ösztöndíjas jogviszony szüneteltetését nem kezdeményezte vagy a szünetelés időtartama oklevél megszerzése nélkül eredménytelenül eltelt, a szerződése megszűnik és az Ösztöndíjas köteles a visszafizetés szabályai (32.pont) szerint visszafizetni.

25.Az Ösztöndíjas Kötelezettség halasztása, Szünetelés, szüneteltetés szabályai az oklevél megszerzését követően

25.1 Az Ösztöndíjas külön írásos kérelmére az ösztöndíjas jogviszonya szünetel. A szünetelési kérelem alapján a szünetelés feltételeit a Támogató megvizsgálja, elbírálja és a szünetelés tényét vagy annak fenn nem állását megállapítja.

25.2 A szünetelést a Támogató megállapítja a szünetelési kérelem alapján, ha az Ösztöndíjas,

a) saját maga egészségi körülményei miatt szakorvosi igazolással igazolt módon nem alkalmas a jelen Szabályzat által meghatározott követelményeknek megfelelő munkakör betöltésre.

A szünetelés időtartama a szakorvosi igazoláson szereplő időtartam. Amennyiben az alkalmatlanságra vonatkozó igazolás határozatlan ideig vagy visszavonásig érvényes, és a visszavonásra a kiállítást követő 3 éven belül nem kerül sor, a szerződés visszafizetési kötelezettség nélkül megszűnik.

b) közeli hozzátartozóját külön jogszabályokban meghatározottak szerint, mint főállású ápoló ápolja, és ezért a kijelölt munkakört betölteni nem tudja.

A szünetelés időtartama az ápolási díjra, vagy gyermekek otthon gondozási díjára (GYOD) való jogosultságnak megfelelő időtartam.

c) gyermekek után járó pénzbeli ellátásra (CSED,GYED) jogszabály alapján jogosult, a  jogosultság időtartama alatt.

d) rehabilitációs ellátásra vagy rokkantsági ellátásra, illetve rokkantsági járadékra lesz jogosult a jogosultság időtartama alatt.

e.) a 30 napot meghaladó betegállomány időtartama alatt

25.3 A szünetelés időtartama alatt az Ösztöndíjas, az adatszolgáltatási kötelezettség kivételével a kötelezettségei teljesítésére nem köteles.

25.4 A szünetelés időtartama lejártával, a Szerződésből eredő jogok és kötelezettségek felélednek, és folytatólagosan alkalmazandók A Szerződésből eredő jogok és kötelezettségek feléledésének napja az azt kiváltó ok megszűnését követő nap, amelyet az ösztöndíjas köteles 8 napon belül az UMZ felé jelezni a pályázati felületen.

25.5 Az Ösztöndíjas kötelezettségei, vagy azok egy részének teljesítését külön írásos kérelmére a Támogató hozzájárulása esetén maximum 2 félév időtartamra szüneteltetheti. Amennyiben az Ösztöndíjas a szünetelés elteltét követően kötelezettségeit nem teljesíti, az ösztöndíjas jogviszonya megszűnik és a 26.1 pont szerinti  jogkövetkezmények alkalmazandóak, kivéve a méltányossági eseteket. A két félév időtartamot meghaladó szünetelési kérelem elbírálására a méltányossági eljárás szabályai irányadóak.

A szünetelés időtartama alatt az Ösztöndíjas, az engedélyezett kötelezettség teljesítésére nem köteles.

# VII. Szerződésszegés és jogkövetkezményei

26. Az Ösztöndíjas részéről szerződésszegésnek minősül, különösen:

26.1 Az oklevél megszerzésével összefüggően:

Amennyiben az Ösztöndíjas a tanulmányaival felhagyott,vagy befejezte, de nem szerzett oklevelet, és az ösztöndíjas jogviszony szüneteltetését nem kezdeményezte vagy a szünetelés időtartama oklevél megszerzése nélkül eredménytelenül eltelt, a szerződése megszűnik és az Ösztöndíjas köteles a visszafizetésre vonatkozó rendelkezések (32.pont) szerint visszafizetni.

26.2 A magyarországi roma nemzetiségi köznevelési intézménnyel történő jogviszony létesítésével összefüggően:

26.2.1 Amennyiben az Ösztöndíjas legkésőbb az oklevél megszerzését követő tanévtől a végzettségnek, szakképzettségnek megfelelő foglalkoztatásra irányuló főállású, foglakoztatásra irányuló  jogviszonyt nem létesít valamely magyarországi roma nemzetiségi köznevelési intézménnyel – vagy az UMZ részére ezt nem igazolja – köteles a részére kifizetett ösztöndíj teljes összegét a Támogató részére visszafizetni a visszafizetés szabályai (32.pont) szerint.

26.2.2 Amennyiben a foglalkoztatási jogviszony azért nem jön létre, mert az Ösztöndíjas nem vállalja a nemzetiségi pedagógus szakképesítésnek megfelelő munkakörben történő alkalmazását, vagy az Ösztöndíjas nem vállalja a nemzetiségi köznevelési intézményi kör egyikében sem a munkavállalást a 26.2.1 pontot meghaladóan meghiúsulási kötbér (33.pont) fizetésére is köteles.

26.3 A magyarországi roma nemzetiségi köznevelési intézménnyel történő jogviszony fenntartásával összefüggően:

26.3.1 Az Ösztöndíjas köteles a részére folyósított ösztöndíj teljes összegét vagy a foglalkoztatási jogviszony megszűnése vagy megszüntetése esetén, - újabb végzettségnek, szakképzettségnek megfelelő főállású, foglakoztatásra irányuló  jogviszony létesítése hiányában - annak időarányos részét – a foglalkoztatás megszűnését követő 90 (kilencven) napon belül a Támogató részére visszafizetni, – jelen szabályzatban foglaltmeghiúsulási kötbérrel együtt – amennyiben az Ösztöndíjas foglalkoztatásra irányuló jogviszonya

a.) az Ösztöndíjas általi felmondással, lemondással,

b.) az Ösztöndíjas kérésére közös megegyezéssel,

c.) áthelyezéssel, ha a jogviszonya nem magyarországi roma nemzetiségi köznevelési intézménnyel és nem roma nemzetiségi pedagógus munkakörbenválik jogfolytonossá,

d.) a munkáltató által rendkívüli felmentéssel, illetve – az egészségügyi alkalmatlanság esetét kivéve – személyében rejlő okból felmentéssel megszűnik.

26.4 Bejelentési kötelezettség elmulasztásával vagy késedelmes teljesítésével összefüggő szerződésszegés:

26.4.1 Amennyiben az Ösztöndíjas a kötelezettségének nem vagy késedelmesen tesz eleget, az UMZ javaslatára a Támogató a visszafizetési kötelezettség megállapítására és vele szemben a 26.1-26.3 pontok szerinti jogkövetkezmények alkalmazására jogosult, a szerződésszegés mértékével arányos mértékben.

# VIII. A szerződés megszűnése

27. A szerződés megszűnik:

a) az Ösztöndíjas halálával;

b) egészségi állapotának oly mértékű megváltozása esetén, amely nem teszi lehetővé kötelezettségei teljesítését;

c) a Támogató jogutód nélküli megszűnésével;

d) az Ösztöndíjas foglalkoztatásról szóló és jelen szerződésben meghatározott időtartam lejártával;

e) amennyiben az ösztöndíj forrása a központi költségvetésből nem biztosított;

f) jelen Szabályzatban rögzített egyéb esetekben.

28. A szerződés megszüntethető:

a) a Felek közös megegyezésével,

b) Ösztöndíjas általi felmondással a 29.1 pont szerint,

c) Ösztöndíjas általi azonnali hatályú felmondással a 29.2-3 pont szerint,

d) Támogató általi azonnali hatályú felmondással a 26. pontban rögzített esetekben,

e) rendkívüli felmondással.

29. Az Ösztöndíjas felmondása, és azonnali hatályú felmondása

29.1 Az Ösztöndíjas hallgató az ösztöndíjszerződést a tanulmányi kötelezettség teljesítése alatt, az oklevél megszerzését megelőzően indoklási kötelezettség mellett, azonnali hatállyal felmondhatja a 26.1 pont szerinti jogkövetkezmények alkalmazása mellett.

29.2 Az Ösztöndíjas az ösztöndíjszerződést az oklevél megszerzését követően a foglalkoztatási jogviszony létesítését megelőzően azonnali hatállyal felmondhatja indoklási kötelezettség mellett, a 26.2 pont szerinti jogkövetkezmények alkalmazása mellett.

29.3 Az Ösztöndíjas az ösztöndíjszerződést az első foglalkoztatási jogviszony létesítését követően azonnali hatállyal felmondhatja indoklási kötelezettség mellett, a 26.3 pont szerinti jogkövetkezmények alkalmazása mellett.

30. Támogató általi azonnali hatályú felmondás

Támogató az ösztöndíjszerződést a 26. pontban írt esetekben azonnali hatállyal indokolási kötelezettség mellett felmondhatja, a IV. fejezetben rögzített jogkövetkezmények egyidejű alkalmazása mellett.

31. Rendkívüli felmondás

31.1 Ha bármely fél a jogviszonyból származó lényeges kötelezettségét szándékosan vagy súlyos gondatlansággal jelentős mértékben megszegi, vagy egyébként olyan magatartást tanúsít, amely a jogviszony fenntartását lehetetlenné teszi, a másik fél rendkívüli felmondásra jogosult indokolási kötelezettség mellett.

31.2 Amennyiben az Ösztöndíjas rendkívüli felmondással él, és a rendkívüli felmondást az UMZ vagy a Támogató 30 napon belül nem vitatja, a visszafizetési kötelezettség az Ösztöndíjast nem terheli.

31.2 A Támogató a IV. fejezetben rögzített jogkövetkezmények egyidejű alkalmazása mellett gyakorolhatja a rendkívüli felmondás jogát a 31.1 pontban rögzített esetekben.

# IX. Visszafizetési kötelezettség és meghiúsulási kötbér

32. A visszafizetés

32.1 A visszafizetés a Támogató fizetési számlájára átutalással történik egy összegben, a visszafizetés időpontja a Támogató számláján történt jóváírás napja.

32.2 Amennyiben a visszafizetési kötelezettség a Szabályzat 18. pontjában rögzített határidejét, vagy határidő hosszabbítás esetén a meghosszabbított határidejét megelőzően keletkezik, az Ösztöndíjasnak részarányos visszafizetési kötelezettsége áll fenn. A részarány mértékét az UMZ állapítja meg napra pontosan kiszámolva.

32.3 Amennyiben az egyösszegű visszafizetés nehézséget jelent az Ösztöndíjas számára, úgy hosszabb visszafizetési határidőt, kérelmezhet a Támogatóhoz eljuttatott levélben. A Támogató méltányossági ügyekben eljáró szerve az Ifjúsági Bizottság, amely a soron következő ülésén dönt a kérelemről.

32.4 A 26.2.2 és a 26.3.1 szerinti esetekben az Ösztöndíjas a visszafizetési határidő hosszabbításra méltányossági jogkörben sem jogosult, és köteles a számára már folyósított ösztöndíjat egy összegben visszafizetni

32..5 A visszafizetési kötelezettség elmulasztása esetén a Támogató fizetési felszólításban kötelezi a volt ösztöndíjast a fizetési kötelezettség teljesítésére, melynek eredménytelensége esetén a tartozás behajtására eljárást kezdeményez.

32.6 A 32.1 és 32.5 pontban rögzített szabályok az ösztöndíj, az arányosított ösztöndíj visszafizetése, a késedelmi kamatok, a meghiúsulási kötbér és bármely Ösztöndíjas általi pénzfizetési kötelezettség tekintetében irányadók.

32.7 Az Ösztöndíjas a részére kifizetett ösztöndíj összegével együtt a Ptk. 6:48§ szerinti  késedelmi kamatotis köteles a Támogatónak megfizetni, mely az Ösztöndíj kiutalási időpontjától számítottan a visszafizetés napjáig jár. Amennyiben a visszafizetendő összeg nem haladja meg a mindenkori nettó minimálbér kétszeresét, úgy 6 hónapon belül, amennyiben meghaladja azt, úgy 12 hónapon belül, egy összegben köteles visszafizetni , kivéve ha jelen Szabályzat ettől eltérően rendelkezik.

32.7.1 Az UMZ a késedelmi kamattól a szerződés megszűnésétől a visszafizetés napjáig terjedő időtartamra számítottan eltekinteni jogosult.

33. Meghiúsulási kötbér

33.1 Az Ösztöndíjas a szerződés aláírásával kötelezettséget vállal a 26.2.2, 26.3.1 és 26.4.1 pont szerinti szerződésszegések esetére meghiúsulási kötbér megfizetésére Támogató részére. A Támogatót meghiúsulási kötbér illeti, az Ösztöndíjast meghiúsulási kötbérfizetési kötelezettség terheli, melynek összege a visszafizetendő ösztöndíj 20%-ának megfelelő összeg.

33.2 A meghiúsulási kötbér megfizetése alól az Ösztöndíjas mentesül, amennyiben a szerződésszegését kimenti.

33.3 A meghiúsulási kötbérre egyebekben a visszafizetendő összegre vonatkozó szabályok alkalmazandók.

34. Nem keletkezik visszafizetési kötelezettsége az Ösztöndíjasnak:

34.1 Amennyiben az Ösztöndíjas részmunkaidős jogviszonyban tud elhelyezkedni, a jogviszony előírt időtartama a Támogatóval egyeztetett mértékben, arányosan (százalékban kifejezett értékben) meghosszabbodik.

34.2 Amennyiben az Ösztöndíjas az UMZ felé hitelt érdemlően igazolja, hogy önhibáján kívül nem tud végzettsége szerinti roma nemzetiségi köznevelési intézményben elhelyezkedni és ehhez az MNOÖ Ifjúsági Bizottsága az Ösztöndíjas írásbeli kérelmére, méltányosságból hozzájárult.

34.3 A munkahely-változtatás, áthelyezés – amennyiben az új foglalkoztató és a foglalkoztatási jogviszony a 17-18. pontban rögzített feltételeknek megfelel – nem befolyásolja az ösztöndíjas jogviszonyt, azonban ezt a tényt az ösztöndíjas a Támogató felé 8 napon belül jelezni köteles a pályázati felületen.

34.4 Ha a foglalkoztatási jogviszony megszűnésének oka a foglalkoztató intézmény általi foglalkoztatási jogviszony jogellenes megszűntetése, és az Ösztöndíjas más, jelen Szabályzat szerinti foglalkoztatási jogviszonyt nem tud létesíteni, az Ösztöndíjast a részére kifizetett ösztöndíj visszafizetésére vonatkozó kötelezettség nem terheli, ha ehhez az MNOÖ Ifjúsági Bizottsága az Ösztöndíjas írásbeli kérelmére, méltányosságból hozzájárult.

34.5 Az Ösztöndíjas a határidő késedelmes teljesítésével egyidejűleg igazolási kérelmet terjeszthet elő a késedelme kimentésére. Az igazolási kérelem Támogató általi elfogadása esetén a 26.4.1 pontban írt jogkövetkezmények az Ösztöndíjassal szemben nem alkalmazhatók.

# X. Eljárási szabályok

35. Az UMZ elsősorban a pályázati felületen tartja a kapcsolatot az Ösztöndíjassal, amennyiben az Ösztöndíjas nem kíséri figyelemmel a felületen történő kommunikációt (nem reagál a felületen küldött üzenetekre, határidőt mulaszt) és ezért hátrány éri, az UMZ-t ezért felelősség nem terheli.

36. A pályázati felületre feltöltött kérelmek, nyilatkozatok esetében a feltöltés dátuma irányadó.

37. A postai úton kiküldött dokumentumokra a hivatalos iratra vonatkozó szabályok alkalmazandók.

38. Az UMZ-hez beérkezett igénylést a beérkezést követően haladéktalanul, de legfeljebb 8 munkanapon belül meg kell vizsgálni, hogy az megfelel-e a jelen Szabályzatban foglalt alaki és tartalmi követelményeknek, illetve a hallgató teljesítette-e az előírt tanulmányi kötelezettségeit, és ha igen, azt milyen eredménnyel tette.

39. Amennyiben az UMZ azt állapítja meg, hogy az igénylés hiányos, az igénylőt hiánypótlásra szólítja fel a pályázati felületen, melyben a hiányok pótlására 8 napos határidőt biztosít. Ha az igénylő a hiányokat a hiánypótlási felhívás kézhezvételétől számított 8 napon belül pótolja, úgy kell tekinteni, mintha a kérelmet eleve hiánytalanul adta volna be. Ha a hiánypótlást nem, nem teljes körűen vagy nem időben teljesíti, az igénylővel az adott szemeszterre szerződést nem lehet kötni.  (maximum kétszeri hiánypótlás lehet) Az UMZ további hiánypótlás lehetőségének biztosítására jogosult.

40. Az UMZ a hallgató által előterjesztett igénylést a jelen Szabályzat szerint megvizsgálja. Ha az igénylés hiányos, az UMZ a jelen Szabályzat szerint jár el. A megvizsgált, és a Szabályzatban foglalt alaki és tartalmi követelményeknek megfelelő igényt - a jelölés megtétele érdekében – 3 munkanapon belül megküldi az igénylőt képviselő országos nemzetiségi önkormányzat elnökének.  Az igénylőt képviselő országos nemzetiségi önkormányzat elnöke a részére megküldött igény kézhezvételét követő 8 munkanapon belül elbírálja, és döntéséről írásban haladéktalanul tájékoztatja az UMZ-t. Az igénylőt képviselő országos nemzetiségi önkormányzat pozitív/megerősítő válaszának az UMZ-hez történt beérkezésétől számított 15 munkanapon belül aláírásra az UMZ három példányban átadja az MNOÖ elnökének az igény alapján előkészített szerződést. Amennyiben az igénylőt képviselő országos nemzetiségi önkormányzat nem támogatja az Ösztöndíjas pályázatát, abban az esetben szerződéskötésre nem kerül sor. Az UMZ a pályázati felületen értesíti a Pályázót erről a tényről.

41. Az MNOÖ elnöke és az Ösztöndíjas által aláírt szerződés egy példánya az Ösztöndíjast, egy példánya az MNOÖ-t, míg a harmadik példánya az UMZ-t illeti. Az UMZ az aláírt szerződés(ek)ről az őszi szemeszter végéig feljegyzésben tájékoztatja az ösztöndíjas(oka)t képviselő országos nemzetiségi önkormányzat elnökét. Az UMZ az ezt követő szemeszterekvégén tájékoztatja az ösztöndíjas(oka)t képviselő országos nemzetiségi önkormányzat(ok)at arról, ha a hallgató nem köt szerződést, vagy a szerződéstől eláll, vagy a szerződés egyéb okból módosul vagy megszűnik.

42. Az UMZ intézményvezetője a tartalmilag és formailag megfelelő pályázatok esetében szemeszterenként annak végén feljegyzésben értesíti az MNOÖ elnökét arról, hogy az Ösztöndíjasok részére milyen mértékű ösztöndíj került kifizetésre. A jelen pontban meghatározott feljegyzést a nem német nemzetiségi hallgatók esetében a hallgatót képviselő országos nemzetiségi önkormányzatnak is szemeszterenként meg kell küldeni.

43. Az MNOÖ elnöke az UMZ értesítése alapján a tárgyhó 10. napjáig intézkedik az ösztöndíj hallgató részére történő kiutalásáról.

44. Az UMZ a mindkét fél által aláírt szerződésekről, illetve a hallgatókról online nyilvántartást vezet a pályázati felületen. Az online nyilvántartásban történő tények, és adatok rögzítéshez az Ösztöndíjas önkéntes hozzájárulását adja Támogató részére

45. Az Ösztöndíjas a méltányossági, igazolási, vagy egyéb kérelmét saját nevében vagy meghatalmazottja útján a pályázati felületen vagy írásban jogosult előterjeszteni. Az Ösztöndíjas a kérelmében a konkrét kérelem megjelölésére, a kérelmet alátámasztó körülmények bemutatására és azok alátámasztására köteles. Az egyéb úton érkezett vagy nem szabályosan benyújtott kérelem elutasítására a szabályos benyújtásra történő figyelemfelhívás mellett az UMZ jogosult.

46. A Támogató részéről méltányossági ügyekben az MNOÖ Ifjúsági Bizottsága, más esetben (különösen, de nem kizárólag a motivációs levél befogadása, szünetelés, szüneteltetés, jogviszony megszüntetés és kérelmek ügyében) az MNOÖ elnöke jár el. Az ügyelőkészítésekben és döntés előkészítésekben az UMZ jár el, és javaslatot ad a döntéshozó részére. Az MNOÖ Ifjúsági Bizottsága ülésein az MNOÖ elnöke tanácskozási joggal részt vesz.

47. Az MNOÖ Ifjúsági Bizottsága a hallgató írásbeli kérelmére indult méltányossági eljárás eredményéről tájékoztatja az UMZ-t.

48. Ösztöndíjas és a Támogató a szerződés módosítására egybehangzó akaratukkal jogosultak.

49 Támogató jelen Szabályzat módosításával a támogatási szerződés egyoldalú módosításra jogosult. Támogató a Szabályzat módosításáról és annak lényegi rendelkezéseinek változásáról az Ösztöndíjast tájékoztatja. Amennyiben a tájékoztatástól számított 8 napon belül az Ösztöndíjas kifogással nem él, a módosított Szabályzat a szerződés részévé válik. Amennyiben az Ösztöndíjas a módosítás ellen határidőben tiltakozik, a szerződés a módosított Szabályzat hatályba lépését követő 10. napon megszűnik. Megszűnés esetén az Ösztöndíjas a részére kifizetett ösztöndíjösszeg, vagy a kötelezettségei teljesítési arányára tekintettel annak arányos részének visszafizetésére köteles.

50. Támogató és Ösztöndíjas között jelen szabályzatmódosítás hatályba lépése előtt létrejött szerződésben a Szabályzatra történő hivatkozások az alábbiak szerint módosulnak:

|  |  |
| --- | --- |
| 2021-2022 években létrejött szerződésben rögzített szabályzati hivatkozás | A 2023. szeptember 1. napjával módosított szabályzat hatálybalépésével a Szabályzat alábbi pontjára módosul a szerződési hivatkozás |
| 22.2.2, | 26.2.2 |
| 22.3.2 | 26.3.1 |
| (23.4.1.) 22.4.1 | 26.4.1 |

# XI. Záró rendelkezések

51. A Támogató, mint adatkezelő és az UMZ, valamint az illetékes ösztöndíjasokat képviselő országos nemzetiségi önkormányzat, továbbá a Támogató Hivatala, mint adatfeldolgozók a hallgatóról az adatkezelési hozzájárulása alapján a feladatellátáshoz és szerződés teljesítéshez szükséges személyes adatait tartja nyilván. Az Adatkezelési tájékoztató tartalmáról a hallgató, az Ösztöndíjas a pályázati felületen kap tájékoztatást.

52 A Támogató a hallgatóról, az Ösztöndíjasról rendelkezésére álló minden adatot, tényt, információt, amely a személyére vonatkozik, személyes adatként kezel, és ezen adatok vonatkozásában a személyes adatok védelmére vonatkozó szabályok figyelembevételével jár el.

53. Az e Szabályzat szerinti személyes adatokat az adatkezelő az Ösztöndíjas szerződésben foglalt kötelezettségek teljesítését követően a számviteli törvényben meghatározott ideig kezeli.

54. Az e Szabályzat szerinti személyes adatok statisztikai célra felhasználhatók, és statisztikai felhasználás céljára személyazonosításra alkalmatlan módon átadhatók, az adatkezelő és adatfeldolgozók által

55. A Magyarországi Németek Országos Önkormányzata - átérezve a nemzetiségi pedagógus  utánpótlás biztosításának szükségességét – felhatalmazza az elnököt arra, hogy más nemzetiséget  képviselő országos nemzetiségi önkormányzattal –e Szabályzat 2. számú mellékletében  meghatározott- feladatellátási Megállapodás keretében e Szabályzat alapján más nemzetiséghez  tartozó nemzetiségi hallgatóval is szerződést kössön, azzal, hogy a támogatandó hallgatót az adott  országos nemzetiségi önkormányzat jelöli meg.

56. Ez a módosított Szabályzat ***2026. február 1. napjával lép hatályba*** és addig hatályos, ameddig a feladatellátáshoz szükséges központi költségvetési forrás biztosított. A korábbi Szabályzat jelen Szabályzat hatályba lépésével hatályát veszti.

57. A jelen Szabályzat esetleges módosítása esetén a mindenkori Szabályzat irányadó a Felek jogviszonyára, a Szabályzat módosításával az ösztöndíjas szerződés módosul a 49 pont szerint.

Budapest,………………….

…………………………

elnök

Záradék:

A Magyarországi Németek Országos Önkormányzata módosításokkal egységes szerkezetbe foglalt jelen Szabályzatát a Közgyűlése ……./2026. () határozatával hagyta jóvá.

Budapest, …………………

……………………

hivatalvezető

# Szabályzat 1. számú melléklete

Nemzetiségi Pedagógus Tanulmányi Ösztöndíj Program

Ösztöndíjszerződés

amely létrejött

egyrészről a Magyarországi Németek Országos Önkormányzata

Székhely: 1026 Budapest, Júlia utca 9.

Postacím: 1537 Budapest, Pf. 348

Adószám: 18072983-2-41

ÁHT azonosító: 736448

Statisztikai számjele: 18072983-8411-351-01

Képviselője: Englenderné Hock Ibolya elnök

Fizetési számlája: 10918001- 00000411-70930177

mint Támogató

másrészről

Név:

Születési neve:

Anyja neve:

Születési helye, ideje:

Állampolgársága:

Lakcíme:

Tartózkodási helye:

E-mail címe:

Adóazonosító jele:

TAJ száma:

Lakossági folyószámla száma:

mint Ösztöndíjas (a továbbiakban együtt: Felek) között az alulírott napon az alábbi feltételekkel:

Preambulum

Szerződő Felek megállapítják, hogy jelen Szerződést megelőzően …………... azonosító számon a  20…/20….. tanévre, ………. azonosító számon a 20…/20…..már kötöttek ösztöndíjszerződést.  A megkötött Szerződés(ek) jelen Szerződés aláírásával egyidejűleg hatályukat/át veszti/k,  2021. szeptember 1. napjától Felek jelen szerződés rendelkezéseit tekintik magukra  irányadónak.[[10]](#footnote-10)

Általános rendelkezések

1. A Felek megállapodnak abban, hogy a Miniszterelnökség hatályos Támogatói Okirata (a  továbbiakban: Okirat) alapján, valamint a …Országos Önkormányzata hatályos …..Nemzetiségi Pedagógus Tanulmányi Ösztöndíjprogram Szabályzata (a továbbiakban: Szabályzat) alapján  ösztöndíjszerződést (a továbbiakban: Szerződés) kötnek a megfelelően képzett, szakmailag  elhivatott, gyakorlati tapasztalattal rendelkező nemzetiségi pedagógus-utánpótlás biztosítása  céljából és tekintettel arra, hogy az Ösztöndíjas a meghirdetett és e szerződés tárgyát képező ösztöndíjra, az általa közölt tények és egyéb, az elbírálás szempontjából lényeges információ alapján jogosulttá vált.

2. Az Ösztöndíjas a Szerződés aláírásával kijelenti, hogy az Okirat szabályrendszerét, az ösztöndíjra történő felhívást és Szabályzatot,– különös tekintettel az Ösztöndíjas által vállalt  elhelyezkedési kötelezettségre, illetve a szerződésszegés esetén életbelépő jogkövetkezményekre –  valamint a Szerződés tartalmát megismerte és megértette.

3. Az Ösztöndíjas támogatása a Támogató által lebonyolított ………Nemzetiségi Pedagógus Tanulmányi Ösztöndíj Program (a továbbiakban: Program) által szabályozott keretek között történik.

4. A Program végrehajtója a Magyarországi Német Pedagógiai és Módszertani Központ (székhely: 7624 Pécs, Mikes Kelemen utca 13., törzskönyvi azonosító szám:  845830, KSH statisztikai számjel: 15845838-8560-352-02, adószáma: 15845838-1-02) (a  továbbiakban: UMZ)

Felek jogai és kötelezettségei

5. Az Ösztöndíjas tudomásul veszi, hogy az ösztöndíj elnyerésére kiírt felhívásnak, illetve az ösztöndíj folyósításának a Támogató által elérni kívánt célja, hogy

a.) az Ösztöndíjas hallgató a nemzetiségi pedagógus képzésben a tanulmányait elhivatottan és eredményesen folytassa, törekedve a minél magasabb tanulmányi átlag elérésére;

b) az Ösztöndíjas szakképzettséget és végzettséget tanúsító oklevél (továbbiakban oklevél) megszerzését követően a nemzetiségi köznevelési intézmény alkalmazottjaként a végzettségének, szakképzettségének megfelelően helyezkedjen el, és ott legalább az ösztöndíj folyósításának időtartamával azonos ideig munkavégzésre irányuló főállású foglalkoztatási jogviszonyt tartson fenn

E célok érdekében az Ösztöndíjas kötelezettséget vállal a Szabályzat szerinti kötelezettségek szerződésszerű teljesítésére.

6. Az Ösztöndíjas a Szabályzat és jelen szerződés alapján a Szabályzatban megjelölt feltételek mellett válik jogosulttá és jogosult az ösztöndíjra. A Támogató a Szabályzat és jelen Szerződés alapján a Szabályzatban megjelölt feltételek mellett köteles az ösztöndíj biztosítására.

7. A Szerződés elválaszthatatlan részét képezi a Német Nemzetiségi Pedagógus Tanulmányi  Ösztöndíjprogram Felhívása és Szabályzata, amelyek előírásait a Felek magukra kötelezőnek  ismerik el, valamint az Ösztöndíjas igénybejelentése.

8. Az Ösztöndíjas a Szerződés aláírásával kijelenti a Szabályzat tartalmát az  Ösztöndíjas teljes körűen megismerte, annak tartalmát, jogait és kötelezettségeit jelen  szerződés aláírásával kifejezetten elfogadja, magára nézve kötelezőnek elismeri.

9. Az Ösztöndíjas a Szerződés aláírásával kifejezett kötelezettséget vállal a Szabályzat  26.2.2, 26.3.1 és 26.4.1 pont szerinti szerződésszegések esetére és a Szabályzat  megszüntetése körében felmerülő meghiúsulási kötbér megfizetésére Támogató részére.  A Támogatót meghiúsulási kötbér illeti, az Ösztöndíjast meghiúsulási kötbérfizetési kötelezettség terheli, melynek összege a visszafizetendő ösztöndíj 20%-ának megfelelő összeg. A meghiúsulási kötbér megfizetése alól az Ösztöndíjas mentesül, amennyiben a  szerződésszegését kimenti.

10. Az Ösztöndíjas köteles a szerződéshez kapcsolódó személyes és tanulmányaival  kapcsolatos adataiban bekövetkezett változásokról, valamint a létesített foglalkoztatási  jogviszonyáról, annak változásairól, és minden lényeges körülményben beállt változásról 8 napon  belül, a pályázati felületen tájékoztatni az UMZ-t.

Adatvédelmi rendelkezések

11. A Támogató, mint adatkezelő és az UMZ, mint adatfeldolgozó az Ösztöndíjasról rendelkezésére álló minden adatot, tényt,  információt, amely az Ösztöndíjas személyére vonatkozik, személyes adatként kezel, és ezen adatok  vonatkozásában a személyes adatok védelmére vonatkozó szabályok figyelembevételével jár el.

12. A vonatkozó jogszabályok és a Szerződés rendelkezései alapján a Támogató és az UMZ jogosult az Ösztöndíjas személyi adataira vonatkozó, adatkezelés céljából szükséges  dokumentumokat és nyilatkozatokat bekérni és az abban foglalt személyes adatokat kezelni.

13. A adatnyilvántartott személyes adatok: az Ösztöndíjas neve, születési neve, születési helye és  ideje, állampolgársága, Magyarországon tartózkodás jogcíme, tartózkodást igazoló okmány és  annak érvényessége, anyja neve, lakcíme, értesítési címe, adóazonosító jele, TAJ száma,  telefonszáma, email címe, legmagasabb iskolai végzettségét igazoló dokumentum (pl.: érettségi  bizonyítvány, főiskolai, egyetemi oklevél) a megítélt ösztöndíj összege, az értékelés szempontjai, az  Ösztöndíjas lakossági folyószámla száma, hallgatói jogviszonnyal kapcsolatos adatok (intézmény,  kar, szak megnevezése, valamint a képzés formája, a képzési idő, az adott képzésben elvégzett  félévek száma, hallgatói azonosító, aláírás, meghatalmazott, kézbesítési meghatalmazott), továbbá  szociális rászorultsággal kapcsolatos adatok.

14. Jelen Szerződés megkötéséhez az Ösztöndíjas az alábbi dokumentumok másolatát  elektronikusan töltötte fel a pályázati felületre:

- személyazonosító igazolvány és az állandó lakóhelyet igazoló okmány

- TAJ és adókártya.

15. Ösztöndíjas már a jelen Szerződés aláírásával hozzájárul a kezelt adatok körének a Támogató részére támogatást nyújtó Miniszterelnökség részére,  a Magyarországi Nemzetiségek Bizottsága (NEB), valamint az Ösztöndíjast képviselő országos nemzetiségi önkormányzat részére  történő átadásához.

Vegyes rendelkezések

16. Az Ösztöndíjas a Szerződés aláírásával kifejezetten akként nyilatkozik, hogy  tudomásul veszi és elfogadja, hogy a Támogató a Szabályzat módosításával a támogatási  szerződés egyoldalú módosításra jogosult. Támogató a Szabályzat módosításáról és annak  lényegi rendelkezésinek változásáról az Ösztöndíjast tájékoztatja. Amennyiben a  tájékoztatástól számított 8 napon belül az Ösztöndíjas kifogással nem él, a módosított  Szabályzat a Szerződés részévé válik. Amennyiben az Ösztöndíjas a módosítás ellen  határidőben tiltakozik, a Szerződés a módosított Szabályzat hatályba lépését követő 10.  napon megszűnik. Megszűnés esetén az Ösztöndíjas a részére kifizetett ösztöndíjösszeg, vagy a kötelezettségei teljesítési arányára tekintettel annak arányos részének  visszafizetésére köteles.

17. A Felek a Szerződést megértették és tudomásul vették, amelyet annak aláírásával  elismernek, továbbá kijelentik, hogy a szerződésben foglalt jogügyletet a szerződésben rögzített  formában kívánják egymással megkötni.

18. Szerződő felek kifejezetten rögzítik, hogy az UMZ-n, valamint az NPTÖP  informatikai rendszeren keresztül történő kommunikációt, a szerződéses kapcsolatukban  joghatályosnak elismerik.

19. Felek a Szerződést, 3 példányban, mint akaratukkal mindenben egyezőt saját kezűleg írják  alá.

20. Az Ösztöndíjas kijelenti, hogy cselekvőképes magyar állampolgár és a szerződéskötési  képessége korlátozás alatt nem áll.

Budapest, ……………………………….

………………….…. …………………………….

Támogató Ösztöndíjas

Pénzügyileg ellenjegyzem:

Budapest, …………………………………..

……………………………..

Támogató gazdasági vezetője

# Szabályzat 2. számú melléklete

Feladatellátási megállapodás

a Nemzetiségi Pedagógus Tanulmányi Ösztöndíjprogramhoz

Jelen megállapodás létrejött egyrészről a Magyarországi Németek Országos Önkormányzata (1026 Budapest, Júlia utca 9., képviseli Englenderné Hock Ibolya elnök) mint feladatellátást átvevő (továbbiakban: Átvevő)

másrészt az alábbi országos nemzetiségi önkormányzatok, mint feladatellátást átadó (továbbiakban: Átadó)

…

(együttesen Felek) között az alábbi tartalommal:

1. Előzmények

1.1. A magyarországi nemzetiségi közösségeknek égető problémája a nemzetiségi pedagógus hiány.  Egyértelmű, hogy elhivatott, szakmailag megalapozott tudású pedagógusok nélkül a nemzetiségi nevelés, oktatás eredményesen nem folytatható.

Az oktatáspolitikai gondolkodásban már évek óta jelen van az elgondolás, hogy az nemzetiségi pedagógusok létszámát úgy is lehetne növelni, pályán maradásukat pedig úgy lehetne elősegíteni, hogy a hallgatók, illetve a pályán elhelyezkedők életkörülményeit ösztöndíjjal javítanák.  Az elképzelések szerint a hallgató legalább annyi ideig köteles nemzetiségi köznevelési intézményben dolgozni, mint amennyi ideig ösztöndíjban részesült a felsőoktatásban eltöltött tanulmányai során.

Magyarország 2018. évi központi költségvetéséről szóló 2017. évi C. törvény, illetve Magyarország 2019. évi központi költségvetéséről szóló 2018. évi L. törvény megteremtette azt a lehetőséget, hogy a fent vázolt program a 2018/2019. tanévben a nemzetiségi pedagógus képzésben elindulhasson. 2019. évtől ennek költségvetési forrása továbbra is biztosított.

1.2. Az ösztöndíj alapítására a nemzetiségek jogairól szóló 2011. évi CLXXIX. törvény 116. § (1) c) pontja ad felhatalmazást.

Fentiek alapján Felek az alábbiakban felsorolt közgyűlési határozataikkal megalapították a saját Nemzetiségi Pedagógus Tanulmányi Ösztöndíjukat.

Ösztöndíjat létrehozó határozatok száma:

2. A feladatellátás tartalma

2.1. Átvevő átérezve a nemzetiségi pedagógus utánpótlás biztosításának szükségességét, a ……….  számú KGY határozatával felvállalta, hogy jelen Megállapodás keretei között ellátja az Átadó számára is a nemzetiségi pedagógus tanulmányi ösztöndíjprogram lebonyolítási feladatait mindaddig, amíg annak biztosítottak a központi költségvetési forrásai.

2.2. Átadó az alábbi közgyűlési határozatával átadta a nemzetiségi pedagógus tanulmányi ösztöndíjprogram lebonyolítási feladatainak ellátását.

2.3. A nemzetiségi pedagógus tanulmányi ösztöndíjprogramot (továbbiakban: ösztöndíjprogram) a fejezetgazda Miniszterelnökség által kiadott Támogatói okiratban (továbbiakban: Támogatói okirat) meghatározott módon és feltételekkel lehet bevezetni.

2.4. Az ösztöndíjprogram lebonyolításának részletes eljárásrendjét az Átadó és az Átvevő által jóváhagyott Szabályzatok (továbbiakban: Szabályzat) határozzák meg. Az Átadó az Átvevő Szabályzatát értelemszerűen és változatlan tartalommal hagyták jóvá.

A Szabályzatot elfogadó határozatok száma:

2.5 Az ösztöndíjprogram lebonyolítását az Átvevő a fenntartásában lévő a Magyarországi Német Pedagógiai és Módszertani Központ (székhely: 7624 Pécs, Mikes Kelemen utca 13., törzskönyvi azonosító szám: 845830, KSH statisztikai számjel: 15845838-8560-352-02, adószáma: 15845838-1-02) (továbbiakban UMZ) intézménye szakmai közreműködőként történő bevonásával végzi.

3. Együttműködés a feladatellátás során

3.1. Az Átvevő a Támogatói okiratban foglaltak megvalósításáért az abban foglaltaknak megfelelő felelősséggel tartozik. Az Átvevő felelős a Szabályzatban meghatározott szakmai tartalom megfelelő és eredményes megvalósításáért.

3.2. Az Átadó felelősséggel tartozik az ösztöndíjprogram rá vonatkozó döntéseiknek határidőben történő meghozataláért.

3.3. Felek vállalják, hogy az ösztöndíjprogram sikeres megvalósítása érdekében folyamatosan együttműködnek, minden lényeges körülményről a legrövidebb időn belül tájékoztatják egymást.  Felek kifejezetten rögzítik, hogy az egyes Ösztöndíjasokhoz kapcsoló körülmények változásáról ()

szemeszterenként egy alkalommal nyújt tájékoztatást az Átadó az UMZ útján.

4. A Megállapodás egyéb rendelkezései

4.1. Felek megállapodnak abban, hogy a módosított Szabályzat 2022. szeptember 1. napján történő hatálybalépésével a korábban megkötött megállapodások hatályukat vesztik, és a jelen Megállapodást határozatlan időre kötik. Jelen Megállapodás a Szabályzattal egyidejűleg 2022.  szeptember 1. napján lép hatályba, és addig marad érvényben, ameddig az ösztöndíjprogram központi költségvetési forrásai biztosítottak.

4.2. Jelen Megállapodás a Felek bármelyikének igénye esetén írásban, közös megegyezéssel módosítható, az együttműködés részleteit szabályozó további külön megállapodással kiegészíthető.  A módosítás nem állhat ellentétben a Támogatói okiratban és a Szabályzatban foglaltakkal.

4.3 Az Átadó a szerződés aláírásával kifejezetten akként nyilatkozik, hogy tudomásul veszi és elfogadja, hogy az Átvevő a Szabályzat módosításával a jelen megállapodás háttérszabályainak egyoldalú módosításra jogosult. Átvevő a Szabályzat módosításáról és annak lényegi rendelkezésinek változásáról az Átadót tájékoztatja.

4.4. Felek jelen megállapodás felmondására 60 napos felmondási időt kötnek ki. Ebben a nem várt esetben Átvevőt az ösztöndíjprogram bonyolításával kapcsolatos további kötelezettségek nem terhelik.

4.5. Felek a Megállapodásból eredő esetleges jogvitát tárgyalásos úton kísérlik meg rendezni, ennek sikertelensége esetére az Átvevő székhelye szerinti bíróság illetékességét kötik ki.  A Megállapodást 4 eredeti példányban Felek elolvasás és kölcsönös értelmezés után, mint akaratukkal mindenben megegyezőt jóváhagyólag írtak alá.

Budapest, 20 ……… hónap ….nap

……………………………………………………

Átvevő képviseletében

Magyarországi Németek Országos Önkormányzata

Pénzügyileg ellenjegyzem:

Budapest, 202 ……… hónap ….nap

………………………………………

Átvevő gazdasági vezetője

Budapest, 202 ……… hónap ….nap

……………………………………………

Átadó képviseletében

Átadó Országos Önkormányzata

Pénzügyileg ellenjegyzem:

Budapest, 202 ……… hónap ….nap

……………………………………..

Átadó gazdasági vezetője 

1. **A Szabályzatot a Magyarországi Németek Országos Önkormányzata …/2026 (I.10.) határozatával módosította. A módosításokat dőlt fettel szedtük.** [↑](#footnote-ref-1)
2. Hatályos 2026. február 1. napjától.  [↑](#footnote-ref-2)
3. Hatályos 2026. február 1. napjától.  [↑](#footnote-ref-3)
4. Hatályos 2026. február 1. napjától.  [↑](#footnote-ref-4)
5. Hatályos 2026. február 1. napjától.  [↑](#footnote-ref-5)
6. Hatályos 2026. február 1. napjától.  [↑](#footnote-ref-6)
7. Hatályos 2026. február 1. napjától.  [↑](#footnote-ref-7)
8. Hatályos 2026. február 1. napjától.  [↑](#footnote-ref-8)
9. Hatályos 2026. február 1. napjától.  [↑](#footnote-ref-9)
10. Az első alkalommal szerződést kötőknél ez a rendelkezés elhagyandó. [↑](#footnote-ref-10)