**INTÉZMÉNYI SZAKMAI BESZÁMOLÓ**

**Az**

**Országos Roma Misszió**

***2025. évi szakmai tevékenységéről***

1. **Azonosító adatok:** 
   1. Intézmény neve: Országos Roma Misszió
   2. Intézmény adószáma: 15815312-1-42
   3. Intézmény tevékenysége: 8899 m.n.s. egyéb szociális ellátás, bentlakás nélkül
   4. Intézményvezető neve: Kádár Katalin
2. **Egyéb adatok:**
   1. Létszám (2025.01.01.): 1 fő
   2. Foglalkoztatási forma: közalkalmazott
   3. Létszám (2025.12.31): 3 fő
   4. Foglalkoztatási forma: közalkalmazott
3. **2025-ben megvalósított szakmai programok felsorolása:**
   1. A társintézmények szervezésében a ROMA-NEMZ-KUL-25-0009 „Samudaripe” – Roma Holokauszt Emléknap 2025.08.26. és ROMA-NEMZ-KUL-25-0154 „Maszkban – valami piros” – Jótékonysági gála 2025.09.19. lebonyolításában való közreműködés.
   2. ROMA-NEMZ-KUL-25-0049 „Találkozás nagyjainkkal” – kerekasztal beszélgetés 2025.09.19.
   3. ZENE-25 „Mindenki szívében van egy dallam” 2025.09.01-2026.06.30.
   4. Közösségi Elterelési Program – Mentorképzés 2025.09.22; 2025.09.23.
   5. ÁTÉLŐ – érzékenyítő foglalkozások 2025.10.01-2025.12.10.
   6. „Ébredj és lépj!” – közösségi és hitéleti rendezvény 2025.10.04.
   7. „Tükrök – történetek, amikben magadra ismersz” – motivációs beszélgetések 2025.11.10-12.
   8. „Nőnek lenni jó!” – pszichológia foglalkozások 2025.11.13.; 2025.11.20.
   9. „Merj kitörni! – Erős nőként szabadon! – szakember által vezetett beszélgetések 2025.11.12.; 2025.11.19.
   10. ORM-DPM-01 kódszámú pályázati kiírás előkészítése és megvalósítása 2025.09.01.-2025.12.15.
   11. „Ajándékozz! – Adj esélyt az ünnepre!” – Jótékonysági koncert 2025.12.14.
4. **A szakmai programok rövid bemutatása**
5. ROMA-NEMZ-KUL-25 -ös pályázati felhívásra 3 db pályázat kidolgozása, beadása, támogatói okirat előkészítése, programok lebonyolításában aktív közreműködés, elszámolások beadása.

A ROMA-NEMZ-KUL-25-0009 „Samudaripe” – Roma Holokauszt Emléknap 2025.08.26. -án került lebonyolításra a Magyarországi Romák Országos Önkormányzata által.

A ROMA-NEMZ-KUL-25-0154 „Maszkban – valami piros” – Jótékonysági gála 2025.09.19. -én került megvalósításra az Országos Roma Kulturális és Médiacentrum által.

1. ROMA-NEMZ-KUL-25-0049 „Találkozás nagyjainkkal” – kerekasztal-beszélgetés

**Időpont:** 2025. szeptember 19.

**Helyszín:** 1074 Budapest, Dohány utca 76.

A rendezvény célja volt, hogy hiteles roma példaképek életútján keresztül mutassa be a roma közösség meghatározó személyiségeinek sikereit és küzdelmeit.

A meghívott vendégek – *Bari Laci, Kovács A. Máté, Emilio, Sárközi Roland* és *Váczi Barbara –* személyes történeteiken keresztül osztották meg, hogyan tudták leküzdeni a cigány származásukból eredő társadalmi és szakmai akadályokat, miközben megőrizték identitásukat és értékeiket.

A beszélgetés során olyan kulcskérdések kerültek előtérbe, mint az előítéletek kezelése, a motiváció szerepe, a közösségi támogatás jelentősége, valamint a fiatalabb generációk számára átadható üzenetek.

Az eseményen 40 fő vett részt.

A programra fordított tervezett összeg: 1 200 000 Ft.

A programra fordított tényleges összeg: 900 000 Ft.

*A rendezvényen készült fotódokumentációt az intézmény honlapján az alábbi linkre kattintva lehet elérni*: <https://www.oronk.hu/intezmenyek/roma-misszio/>

1. ZENE-25-0098 „Mindenki szívében van egy dallam”

A Belügyminisztérium megbízásából a Társadalmi Esélyteremtési Főigazgatóság nyílt pályázatot hirdetett alapfokú zeneoktatási program megvalósításának támogatására Zenei programmegvalósítása „Mindenki szívében van egy dallam!” elnevezéssel.

A Magyarországi Romák Országos Önkormányzatának pályázatát mi készítettük elő és adtuk be, a kérelem támogatásban részesült. A megvalósítás fizikai befejezése 2026-ban lesz.

A programra fordított tervezett összeg: 2 000 000 Ft.

A programra fordított tényleges összeg: 1 500 000 Ft.

1. Közösségi Elterelési Program – Mentorképzés

**Időpont:** 2025. szeptember 22–23.

**Helyszín:** 1074 Budapest, Dohány utca 76.

A program célja volt a közösségi elterelési programokban részt vevő szakemberek felkészítése és a hátrányos helyzetű csoportokkal végzett munka módszertanának fejlesztése.

A képzés tematikája kiterjedt a drogprevencióra, a hatékony kommunikációra, az érdekérvényesítés és forrásteremtés módszereire, valamint a projekttervezés alapjaira.

A programon 20 fő szerzett tanúsítványt.

A programra fordított tervezett összeg: 1 610 000 Ft.

A programra fordított tényleges összeg: 1 610 000 Ft.

*A rendezvényen készült fotódokumentációt az intézmény honlapján az alábbi linkre kattintva lehet elérni*: <https://www.oronk.hu/intezmenyek/roma-misszio/>

1. ÁTÉLŐ – érzékenyítő foglalkozások

**Időpont**: 2025.10.01-2025.12.10.

**Helyszín**: az ország különböző településein

Az átélő foglalkozás célja az előítéletek tudatosítása, lebontása, illetve, hogy az esemény végére tudatosuljon a résztvevőkben az empatikus viselkedés fontossága, továbbá empátia gyakorlása osztálytársaik, csoporttársaik irányába és empátia gyakorlása a társadalom peremére szorult, megbélyegzett csoportok (pl. hajléktalanok, menekültek, roma emberek, fogyatékkal élők, mentális nehézséggel élők) felé is.

A megvalósult 19 érzékenyítő foglalkozást ifjúság-segítő és mentálhigiénés szakember tartotta. A diákok pozitívan értékelték, hogy a foglalkozások valódi párbeszédre épültek, és lehetőséget adtak számukra a biztonságos vélemény-nyilvánításra. Különösen fontos visszajelzés volt, hogy a tanulók élvezték egymás gondolatainak meghallgatását, ami hozzájárult az egymás jobb megismeréséhez. Szakmai tanulságként megfogalmazható, hogy a 9. évfolyamon a jövőben érdemes több ráhangoló, bizalomerősítő elemet alkalmazni.

A 19 foglalkozáson több, mint 300 fiatal vett részt.

A programra fordított tervezett összeg: 3 690 000 Ft.

A programra fordított tényleges összeg: 3 690 000 Ft.

*A rendezvényen készült fotódokumentációt az intézmény honlapján az alábbi linkre kattintva lehet elérni*: <https://www.oronk.hu/intezmenyek/roma-misszio/>

1. „Ébredj és lépj!” – közösségi és hitéleti rendezvény.

**Időpont:** 2025. október 4.

**Helyszín:** Debrecen, Bocskai tér 10.; Debrecen, Kassai út 26.

Az „Ébredj és Lépj!” rendezvény célja a kelet-magyarországi közösségi és hitéleti megújulás elősegítése volt, különös hangsúlyt fektetve a lelki ébredésre, a keresztény közösségek közötti együttműködés erősítésére, valamint a társadalmi problémák – kiemelten a droghelyzet – feldolgozására.

A rendezvény első szakaszában, Debrecenben a Bocskai tér 10. szám alatt **közéleti fórum** került megrendezésre, amelyet *Farkas Mihály*, az Országos Roma Kulturális és Média Centrum intézményvezetője moderált. A fórum célja a közösségi és társadalmi kihívások megvitatása volt, különös tekintettel a kábítószer-fogyasztás növekvő problémájára és a roma közösségeket érintő nehézségekre. A fórumon felszólalt *Mosolygó Csaba* r. alezredes (Hajdú-Bihar Vármegyei Rendőr-főkapitányság), *Forgács István*, a kábítószer-kereskedelem felszámolásáért felelős kormánybiztos kabinetfőnöke, *Aba-Horváth István*, a Magyarországi Romák Országos Önkormányzatának elnöke, valamint *Cséki Győző*, az Üdvhadsereg Szabadegyháza lelkésze. A felszólalók egyetértettek abban, hogy a drogprobléma kezelése komplex megközelítést igényel. A rendészeti fellépés mellett kiemelt szerepet kap a megelőzés, az oktatás, a családok bevonása, valamint a helyi közösségek felelősségvállalása.

A nap folytatásaként gyülekezeti zenekarok léptek föl, közös énekléssel, tanúságtételekkel és imákkal telt a délután.

Az „Ébredj és Lépj!” rendezvény hozzájárult ahhoz, hogy a résztvevők átfogóbb képet kapjanak a droghelyzet kihívásairól, és megerősítette a közösségi összefogás szükségességét. Az esemény megalapozta a további együttműködéseket, amelyek hosszú távon szolgálhatják a társadalmi és lelki megújulást.

A rendezvényen elért résztvevők száma közel 300 fő.

A programra fordított tervezett összeg: 5 646 000 Ft.

A programra fordított tényleges összeg: 5 646 000 Ft.

*A rendezvényen készült fotódokumentációt az intézmény honlapján az alábbi linkre kattintva lehet elérni*: <https://www.oronk.hu/intezmenyek/roma-misszio/>

1. „Tükrök – történetek, amikben magadra ismersz” – motivációs beszélgetések

**Időpont:** 2025. november 10–30.

**Helyszín:** az ország különböző helyszínei

A „Tükrök” program 12–17 éves cigány fiatalok számára kínált inspiráló, interaktív beszélgetéseket, ahol roma példaképek osztották meg saját életútjukat. A résztvevők megismerhették, hogyan küzdöttek meg a nehézségekkel, milyen döntések vezettek a sikerhez, és hogyan lehet hinni önmagunkban akkor is, amikor az út nem könnyű. A hat alkalomból álló program lehetőséget adott kérdezni, beszélgetni és saját gondolatokat megosztani, miközben erősítette az önbizalmat és a jövőbe vetett hitet. A programsorozat 2025. november 10–12. között valósult meg Szirákon, Tarnabodon és Budaörsön. A program során hiteles roma művészek és értelmiségiek – *Oláh* *Ibolya, Ignácz Margit, Farkas Franciska* és *Lakatos György* – személyes életútjaikon keresztül adtak motivációt a fiataloknak. A résztvevők számára különösen inspiráló volt, hogy saját közegükből érkező, sikeres példákkal találkozhattak. A kis létszámú, felnőtt kísérők nélküli csoportokban mélyebb, nyitottabb párbeszédek alakultak ki. A program megerősítette a fiatalokat abban, hogy tanulással, kitartással és önmagukba vetett hittel a nehézségek ellenére is van lehetőség a sikerre, és a roma identitás erőforrássá válhat.

A 6 alkalomból álló program sorozaton több mint 120 gyermek és fiatal vett részt.

A programra fordított tervezett összeg: 3 391 187 Ft.

A programra fordított tényleges összeg: 3 391 187 Ft

*A rendezvényen készült fotódokumentációt az intézmény honlapján az alábbi linkre kattintva lehet elérni*: <https://www.oronk.hu/intezmenyek/roma-misszio/>

1. „Nőnek lenni jó!” – pszichológia foglalkozások

**Időpont:** 2025. november 10–30.

**Helyszín:** az ország különböző helyszínei

A „Nőnek lenni jó!” program 12–17 éves lányokat célzott meg Szerepen és Szirákon, ahol pszichológus vezetésével önismereti és edukációs foglalkozásokat lebonyolítására került sor. A cél az volt, hogy biztonságos, támogató környezetben beszélhessenek a serdülőkori testi és lelki változásokról, a menstruációról, a női szerepekről és az önelfogadás fontosságáról. A foglalkozások során a lányok kreatív feladatokkal, játékos gyakorlatokkal dolgozták fel a nőiség, a testkép, valamint a hormonális változások témáit. Az egész program sikeresen hozzájárult a lányok önismeretének fejlesztéséhez, női identitásuk megerősítéséhez és egészségtudatos szemléletük kialakításához.

A foglalkozásokon 61 lány vett részt.

A programra fordított tervezett összeg: 2 250 000 Ft

A programra fordított tényleges összeg: 2 250 000 Ft

*A rendezvényen készült fotódokumentációt az intézmény honlapján az alábbi linkre kattintva lehet elérni*: <https://www.oronk.hu/intezmenyek/roma-misszio/>

1. „Merj kitörni! – Erős nőként szabadon! – szakember által vezetett beszélgetések

**Időpont:** 2025. november 10–30.

**Helyszín:** az ország különböző helyszínei

A „Merj kitörni! Erős nőként szabadon!” programsorozat célja a női önismeret és önbizalom erősítése, valamint a belső erő felismerésének támogatása volt. Az események során a résztvevők biztonságos, támogató közegben oszthatták meg tapasztalataikat és élethelyzeteiket. A budapesti Népszállóban tartott programok különösen érzékeny közönséget szólítottak meg, mivel hajléktalan nők vettek részt, akik gyakran súlyos élethelyzettel küzdöttek. A foglalkozások játékos és bizalmas légkörben zajlottak, ahol szó esett a női szerepekről, a múltból hozott mintákról, párkapcsolati nehézségekről és az önbizalom megőrzésének lehetőségeiről. A résztvevők számára rendkívül fontos volt, hogy megértő közegben beszélhettek traumáikról és reményeikről. Az események megerősítették a női közösség erejét és fontosságát, valamint a női szerepek és identitás megtalálásának jelentőségét.

A 3 foglalkozáson 60 nő vett részt.

A programra fordított tervezett összeg: 1 441 381 Ft

A programra fordított tényleges összeg: 1 441 381 Ft

*A rendezvényen készült fotódokumentációt az intézmény honlapján az alábbi linkre kattintva lehet elérni*: <https://www.oronk.hu/intezmenyek/roma-misszio/>

1. ORM-DPM-01 kódszámú pályázatok

**Időpont:** 2025.09.01.-2025.12.15.

**Helyszín:** az ország különböző helyszínei

A kábítószer-kereskedelem visszaszorításáért felelős kormánybiztos az Országos Roma Misszióval együttműködésben egy komplex, célzott közösségi elterelési program keretén belül tűzte ki célul a drogprevenciós programok megvalósítását, amelyek segítik a szerhasználat megelőzését és az egészségtudatos életmód népszerűsítését. Ennek keretében pályázatot írunk ki azon mentorok számára, akik a mentor képzésen részt vettek.

A mentorképzésen tanúsítványt szerzettek (20 fő) közül 10 fő tervezte, hogy él a pályázati lehetőséggel, végül 7 pályázat érkezett be, ebből 6 pályázóval kötöttünk megállapodást, így 6 drogprevenciós program valósult meg. A pályázati forrásból megvalósított programok célja a drogprevenció, a közösségi felelősségvállalás és a társadalmi reintegráció erősítése volt. A programok során különböző módszertani elemek kerültek alkalmazásra, mint például csoportos foglalkozások, szülői fórumok, közösségi rendezvények és élménypedagógiai eszközök. A beavatkozások helyi igényekre reagáltak, szoros együttműködésben önkormányzatokkal, oktatási intézményekkel és civil partnerekkel. A programok hosszú távú célja a kockázati magatartások csökkentése és a közösségi erőforrások aktivizálása volt.

Közvetlen elérés: 877 fő

Közvetett elérés: 700 – 1500 fő

A programra fordított tervezett összeg: 8 000 000 Ft

A programra fordított tényleges összeg: 8 220 000 Ft

*A rendezvényen készült fotódokumentációt az intézmény honlapján az alábbi linkre kattintva lehet elérni*: <https://www.oronk.hu/intezmenyek/roma-misszio/>

1. „Ajándékozz! – Adj esélyt az ünnepre!” – Jótékonysági koncert.

**Időpont:** 2025.12.14.

**Helyszín:** Szeged

Az „Ajándékozz– adj esélyt a szeretetre!” jótékonysági koncertet 2025. december 14-én, a Szegedi Ifjúsági Ház – IH Rendezvényközpontban rendeztük meg. Az esemény célja az volt, hogy a zene erején keresztül erősítsük a társadalmi összefogást, és pénzbeli adományokat gyűjtsünk, melyekből tartósélelmiszerek kerültek a karácsonyi időszakban rászoruló családok kamrájába. Az eseményt *Oláh Ibolya* nyitotta meg, aki ünnepi beszédében hangsúlyozta az adományozás fontosságát. A műsorban *Nótár Mary* és *Roby Lakatos* léptek fel, akik különleges hangulatot varázsoltak a közönség számára. A rendezvény szakmailag és társadalmilag is sikeresnek bizonyult. A partnerek – az Országos Roma Misszió, a Szegedi Ifjúsági Ház és a Tűzcsiholó Egyesület – példamutató együttműködése biztosította, hogy a program valódi segítséget nyújtson a rászoruló családoknak.

A programra fordított tervezett összeg: 3 998 550 Ft.

A programra fordított tényleges összeg: 3 998 550 Ft.

A rendezvényre közel 300 fő látogatott el, ami jól tükrözi a program társadalmi jelentőségét.

*A rendezvényen készült fotódokumentációt az intézmény honlapján az alábbi linkre kattintva lehet elérni*: <https://www.oronk.hu/intezmenyek/roma-misszio/>

1. **Összegzés**

A programok megvalósításán felül a Hivatalnak nyújtottunk aktív segítséget nyújtottunk az év első negyedévében a különböző állás hirdetések megfogalmazásában is.

Ez idő alatt elvégzett munka megerősítette a szervezet működésének hatékonyságát, és biztosította a szükséges előkészületeket a jövőbeli projektjeink és programjaink sikeres megvalósításához. Továbbra is elkötelezetten dolgozunk a Misszió célkitűzéseinek megvalósításán és a roma közösségek fejlődésének elősegítésén.

Budapest, 2026. január 14.

……………………………….

***Név***

*intézményvezető*