**Országos Roma Foglalkoztatási Központ programterve**

**2026. év**

Az Magyarországi Romák Országos Önkormányzata (továbbiakban: MROÖ) Foglalkoztatási Központ elhivatott abban, hogy a roma lakosság foglalkoztatási esélyeinek javítására, olyan középtávú program valósuljon meg, ami támogatja a gyors megvalósítást és biztosítja az eredményességet. Kiemelt jelentőségű a roma foglalkoztatás eddig kialakult nehézségeinek megismerése és annak kezelése.

A cél nem csak egy újszerű foglalkoztatási program kialakítása, hanem az eddigi jól működő kézzel fogható eredmények beépítése. Lényeges, hogy a kidolgozott program a helyben felmerült problémákra fókuszáljon, helyi szintű, személyre szabott megoldásokkal.

Az eredmények elérésének elengedhetetlen feltétele a partnerségi együttműködések kialakítása, amely elsősorban a mélyszegénységben élő romákkal foglalkozó szakemberekre irányul.

A költségvetési szerv alaptevékenységének kormányzati funkció szerinti megjelölése a következő:

* 082030 Művészeti tevékenységek (kivéve: színház)
* 083020 Könyvkiadás
* 083030 Egyéb kiadói tevékenység
* 084020 Nemzetiségi közfeladatok ellátása és támogatása
* 095020 Iskolarendszeren kívüli egyéb oktatás és képzés
* 104060 A gyermekek, fiatalok és családok életminőségét javító programok
* 105020 Foglalkoztatást elősegítő képzések és egyéb támogatások
* 107080 Esélyegyenlőség elősegítését célzó tevékenységek és programok
* 107090 Romák társadalmi integrációját elősegítő tevékenységek, programok

Ezen elvek mentén került megtervezésre a Foglalkoztatási Központ 2026. év szakmai programja, melyek az alábbi szakmai programokat tartalmazzák:

**"Szakmasztárjaink" Gálaműsor és elismerések átadása**

A Nemzetközi Roma Nap alkalmából, a Szakma Kiváló Tanulója Versenyen (SZKTV), és az Országos Szakmai Tanulmányi Versenyen (OSZTV), a Szakma Sztár Fesztiválon eredményesen résztvevő roma diákok részére gálaműsor szervezése, és oklevelek átadása. A sikeres "Szakmasztárjainkkal" kisvideó készítése.

Tervezett költségek: catering (1.382.000.-), kisfilmek elkészítése (1.000.000.-), összesen 2.382.000.- forint.

**Pályaorientációs rendezvény**

A sziráki és a tiszapüspöki, MROÖ által fenntartott iskolákból 50-50 gyermek budapesti kirándulását szervezzük meg, amely során a Csodák Palotáját, valamint a Parlamentet látogatják meg. A nap folyamán ellátogatnak a Magyarországi Romák Országos Önkormányzatának Dohány utcai székházába is, ahol ebéddel várjuk őket.

Tervezett költségek: catering (1.168.000.-), buszköltség (1.600.000.-), belépőjegyek (400.000.-), összesen 3.168.000.- forint.

**Czinka Gyermek-és Ifjúsági Szólótáncverseny**

Az Országos Roma Foglalkoztatási Központ a Czinka Panna Roma Kulturális Egyesülettel együttműködve, az országban egyedülálló rendezvényt valósít meg Szarvason. Néptáncosoknak szervezünk országos versenyt, aminek a különlegessége, hogy cigány, és nem cigány néptáncosok is jelentkezhetnek, ugyanakkor feltétel, hogy a kötelező tánc, valamely tájegység cigány tánca legyen. A néptáncosoknak felkészülési lehetőséget is biztosítunk az együttműködő partnernek köszönhetően, így a versenyre már kiérlelt táncokkal jöhetnek a versenyzők. 5 korcsoportban versenyezhetnek a jelentkezők.

Tervezett költségek: helyszín és technika bérleti díja (250.000.-), díjak (500.000.-), kulturális műsor (400.000.-), zsűri, segítők költsége (400.000.-), catering (650.000.-), fotó és videófelvétel készítése (150.000.-), dekoráció (150.000.-), összesen 2.500.000.- forint.

**Nemzetiségek Napja**

A Nemzetiségek Napja alkalmából egész napos kézműves foglalkozást és bemutatót tervezünk az MROÖ Dohány utcai székházában az ősi cigány mesterségekből. Hagyományos roma mesterségeket űzők felkutatása, felkarolása, pl. kosárfonás, kanalasok, teknővájók, seprűkészítők, fafaragók, dísztárgykészítők, vályogvetők, stb. kiemelt feladat. A rendezvényen a budapesti kerületek roma nemzetiségi önkormányzatait szólítjuk meg, onnan várunk gyerekeket, fiatalokat, akik megismerhetik az ősi cigány mesterségeket, ki is próbálhatják azokat. A foglalkozásokon elkészített tárgyakat hazavihetik.

Tervezett költségek: kulturális műsor (350.000.-), mesterek előadói díja (800.000.-), catering (850.000.-), összesen 2.000.000.- forint.